text:
Tag Archives: sunod
HEPE SANG LAPAZ PNP, IGA-RELIEVE NA UMPISA SA MASUNOD NGA SEMANA.
Umpisa sa masunod nga semana may bag-o na nga assignment ang hepe sang lapaz pnp nga si police chief insp. Rene lauron. ini matapos nga na desidiran sang icpo nga e relieve si lauron kasunod sang asud asud nga krimen nga natabo sa distrito sang lapaz nga tubtub subong wala pa masulbar. suno kay, icpo deputy city dir. For administration police supt. Geovani musico, pagatal-usan ni police chief in
STRAIGHT TO THE POINT, NAG-ANGKON SANG APAT KA SUNOD NGA KADALAG-AN SA PADAYON NGA RMNBA GOVERNOR’S CUP.
Natigayon nga makuha sang straight to the point ang ila apat ka sunod sunod nga kadalag-an sang lutuson sini ang iloilo provincial capitol 90-81 sa nagapadayon nga rmnba-governors cup sa bakhaw gym distrito sang manduriao sang sabado sang hapon. ginpangunahan ni merlou molina bilang best player of the game sa score nga 20 puntos kag nagdugang si kurt calumay sang 15 puntos sa bahin sang capitol


c: text/html

text:
Unsa ang mga laray sa Biblia mahitungod sa pamaagi sa kaluwasan diha sa libro ng mga taga Roma?
Pangutana: Unsa ang mga laray sa Biblia mahitungod sa pamaagi sa kaluwasan diha sa libro ng mga taga Roma?
Tubag: Ang mga laray gikan sa libro ng taga-Roma mao ang usa ka pamaagi sa pagsangyaw sa maayong balita mahitungod sa kaluwasan. Mao ni ang sayon apan maayong pamaagi sa pagpasabot sa mga sunod nga pangutana: 1. Nganung nanginahanglan man kita ug kaluwasan? 2. Giunsa paghatag sa Ginoo ang atong kaluwasan? 3. Unsaon nato pagbaton ug kaluwasan? 4. Unsa ang mga butang nga maikahatag sa kaluwasan sa atong kinabuhi?
1. Nganong nanginahanglan man kita ug kaluwasan? Ingon sa Roma 3:23, “Nakasala ang tanan ug nahilayo sa himaya sa Dios.” Kitang tanan nakasala. Nakabuhat kita sa mga butang nga wala nakahatag ug himaya sa Dios. Walay bisan kinsa nga makaingon nga wala siya nakasala. Nahisulat sa Roma 3:10-18 ang tin-aw nga hulagway sa mga sala sa atong kinabuhi. Ingon sa Roma 6:23, “Kay ang bayad sa sala mao ang kamatayon.” Ang silot nga bunga sa pagpakasala mao ang kamatayon. Dili lamang ang kamatayon sa lawas kundi walay kahumanang kamatayon sa kalag sa impyerno!
2. Giunsa paghatag kanato sa Dios ang kaluwasan? Ingon sa unang bahin sa Roma 6:23, “Ang gasa sa Dios mao ang kinabuhing walay kataposan pinaagi ni Kristo Hesus nga atong Ginoo.” Giingon sa Roma 5:8, Apan gipakita sa Dios kanato ang gidak-on sa iyang paghigugma nang mamatay si Cristo niadtong kita'y makasasala pa. Namatay si Jesu-Cristo para kanato! Ang kamatayon ni Hesus mao ang nahimong bayad sa atong mga sala, ug ang pagkabanhaw niya gapakita nga gidawat sa Dios ang kamatayon niya isip bayad sa atong mga sala.
3. Unsaon nato pag-angkon sa kaluwasan? Giingon sa Roma 10:9, “Maluwas ka kon ipahayag mo nga si Hesus mao ang Ginoo, ug sa kinasingkasing mutuo ka nga gibanhaw siya sa Dios. Tuohan nato nga ang iyang kamatayon mao ang bayad sa atong mga sala. Giingon gihapon “Ang tanan nga magsangpit sa ngalan sa Ginoo maluwas. Namatay si Hesus aron bayran ang silot sa atong mga sala ug giluwas kita sa walay kahumanang kamatayon sa impyerno. Busa ang kaluwasan ug kapasayloanan sa mga sala mahimong maangkon ni bisan kinsa nga musalig kang Hesus nga atong manluluwas ug Ginoo.
4. Unsa man ang maikahatag sa kaluwasan sa atong kinabuhi? Matud sa Roma 5:1 “Kay gihimo naman kitang matarong sa Dios pinaagi sa pagtuo, may panagdait na kita uban sa Dios pinaagi sa atong Ginoong Jesu-Cristo.” Pinaagi kang Jesu-Cristo makabaton kita ug maayong relasyon sa Dios. Ingon usab sa Roma 8;1 “ Dili na hukman sa silot ang nahiusa na kang Kristo Hesus.” Tungod sa pagkamatay ni Hesus, dili na kita silotan sa atong mga sala . Ug pang ulahi, adunay saad ang Dios para kanato sa Roma 8:38-39, “Kay nakasiguro ako nga walay bisan unsa nga makapahimulag kanato gikan sa iyang gugma: bisan ang kamatayon o kinabuhi, o mga anghel, o ang mga langitnong pamunoan o mga gahom, o ang mga butang karon ug sa umaabot nga kapanahonan.
Nagatuo ka ba sa pamaagi paingon sa kaluwasan matud sa libro ng mga Taga–Roma? Kun Oo, ania ang usa ka sayon nga pag-ampo nga mahimo nimong isulti sa Dios. Kini nga pag-ampo magpadayag ra sa imong pagsalig kang Jesu-Cristo para sa imong kaluwasan. Si Hesus ra ug ang pagtuo sa iyaha ang makahatag kanimo ug kaluwasan!
Isulti kini sa iyaha nga kinasing-kasing. “O Dios, akong giaangkon nga ako nakasala batok kanimo ug angay lang nga silotan. Apan giangkon ni Hesus ang akong mga sala ug giantos ang silot nga angay unta kanako, aron sa akong pagsalig sa iyaha mapasaylo mo ako. Gihinulsolan ug biyaan na nako karon ang akong mga pagpakasala ug musalig kanimo Hesus para sa akong kaluwasan. Daghang salamat sa katingalahang grasya ug kapasayloanan. Ug salamat usab sa kinabuhing walay katapusan. Amen!”
Nakadesisyon ka na ba sa pagdawat kang Cristo ingon nga imong Manluluwas ug Ginoo sa imong kinabuhi human mo kini mabasa? Kon mao, palihug ug pindot sa "Akong gidawat si Cristo karong adlawa" nga makita diha sa ubos.
Unsa ang mga laray sa Biblia mahitungod sa pamaagi sa kaluwasan diha sa libro ng mga taga Roma?

robotstxt: allowed

filter: keep


text:
Tag Archives: department
3.3 BILLION PESOS NGA DRAINAGE PROJECT SANG SIYUDAD, GINAHANDA NA.
ginahanda na ang 3.3 bilyunes pesos nga drainage project para sa syudad sang iloilo nga pagapondohan sang department of public works and highways. ang syudad sang iloilo nagakinahanglan sang kumpleto nga drainage master plan agud nga makaayo ang daan na kag indi na magamit nga drainage system. kinahanglan nga kaayuhon ini bangud sa barado kag buka nga drainage pipes nga puno sang lunang kag lay-on, kag p
PROBINSYA SANG ILOILO, GIN-ATAKE SANG MGA ILAGA.
may nagaluntad karon nga rat attack sa probinsya sang iloilo kag bug-os nga western visayas.// ini ang ginkumpirmar ni department of agriculture regional director larry nacionales matapos ginpatawag ni governor arthur defensor angut sa nasambit nga impormasyon.// nahibaluan nga naalarma ang gobernador sang iya mahibaluan nga indi lamang mga pananum ang gina-atake sang mga ilaga kundi bisan ang mga kasapat
PAGKUHA SANG ICC MARK PARA SA MGA HELMET SA DTI OFFICE, LIBRE NA.
libre na ang pagkuha sang icc mark sa talatapan sang department of trade and industry ukon dti para sa mga helmet nga wala sang marka nga nagapakita nga nakapasar ini sa standard sang dti.// ini ang ginkumpirmar ni dti regional director dominic abad matapos mabaton ang bag-o nga guidelines gikan sa bureau of product standards.// suno kay director abad nga mangin madasig naman ang proseso sang pagkuha sang
SIYUDAD SANG ILOILO, MAY PINAKAMADAMO NGA KASO SANG DENGUE SA BILOG NGA WESTERN VISAYAS.
naglab-ot na sa 1,654 ka kaso sang dengue ang nalista sang department of health sa bug-os nga western visayas kon sa diin 28 na ang nagkalamatay.// ini nga data sang doh ang nalista humalin sang enero 1 tubtub hunyo 2 sini nga tuig.// mas mataas ini ikumparar sa kabug-usan nga kaso sang dengue sang tuig 2011 nga may yara sang 1,125 ka kaso kag 15 lamang ang napatay.// nagapanguna sa may pinakamadamo nga
RMN ILOILO, NAGASAULOG SANG IKA-6 NGA RELAUNCHING ANNIVERSARY SUBONG NGA INDEPENDENCE DAY.
ginasaulog subong nga adlaw sang dyri-rmn iloilo ang ika-anum nga anibersaryo humalin sang gvin-relaunch ini sang june 12, 2006 .// angut sini, pila sa mga aktibidad nga nakalinya nga hiwaton subong nga adlaw sang rmn iloilo amo ang pagpatigayon sang santos nga misa nga pabatian live gikan sa tanza parish church.// ini bilang pagpasalamat sa tanan nga bugay sang mahal nga makaako sa rmn iloilo nga padayon
DEP-ED, ALL SET NA SA PAGBUKAS SANG KLASE SA HUNYO 4.
all set na ang preparasyon sang department of education para sa pagbukas sang klase sa hunyo 4.// suno kay dep-ed regional director mildred garay nga nagapatigayon sila karon sang series of orientation meetings para sa pagbukas sang klase sa hunyo 4 bangud sa pagpatuman sang k-12 program sang dep-ed.// ginhatagan pagtamod ni garay nga naga-focus sila sa opening sang klase bangud sugod na ini sang implemen


text: 1Ug ang manulonda nga nakigsulti kanako mianhi pag-usab, ug nagpukaw kanako, ingon sa usa ka tawo nga gipukaw gikan sa iyang pagkatulog. 2Ug siya miingon kanako: Unsa bay imong nakita? Ug ako miingon: Nakita ko, ug, ania karon, ang usa ka tangkawan nga lunsay bulawan uban ang iyang panaksan sa ibabaw niini, ug ang iyang pito ka mga lamparahan ibabaw niini; adunay pito ka tubo sa tagsatagsa sa mga lamparanan, nga diha sa tumoy niini; 3Ug duruha ka mga kahoy-nga-olivo haduol niini, ang usa diha sa too nga panaksan, ug ang usa diha sa wala nga kiliran niini. 4Busa ako mitubag ug misulti sa manulonda nga nakigsulti kanako sa pag-ingon: Unsa ba kini, ginoo ko? 5Unya ang manulonda nga nakigsulti kanako mitubag ug miingon kanako: Wala ba ikaw mahibalo kong unsa kini? Ug ako miingon: Wala, ginoo ko. 6Unya siya mitubag ug misulti kanako, nga nagaingon: Kini mao ang pulong ni Jehova kang Zorobabel, nga nagaingon: Dili pinaagi sa kusog, ni pinaagi sa gahum, kondili pinaagi sa akong Espiritu, miingon si Jehova sa mga panon, 7Kinsa ba ikaw; Oh daku nga bukid? sa atubangan ni Zorobabel ikaw mahimong patag: ug iyang pagulaon ang pangulong bato uban ang mga pagsinggit: Gracia, gracia, ngadto kaniya. 8Labut pa ang pulong ni Jehova midangat kanako, nga nagaingon: 9Ang mga kamot ni Zorobabel nagbutang sa patukoranan niining balaya; ang iyang mga kamot maoy magahuman usab niini; ug ikaw makaila nga si Jehova sa mga panon maoy nagpadala kanako nganhi kanimo. 10Kay kinsa ba ang nagtamay sa adlaw sa mga magagmayng butang? kay kining pito magamaya, ug makakita sa tunton diha sa kamot ni Zorobabel; kini mao ang mga mata ni Jehova, nga nagasuhot-suhot sa tibook kalibutan, 11Unya mitubag ako, ug miingon kaniya: Unsa ba kining duruha ka mga kahoy-nga-olivo nga anaa sa too nga kiliran sa lamparahan ug sa wala nga kiliran niini? 12Ug ako mitubag sa ikaduha ka panahon, ug miingon kaniya: Unsa ba kining duruha ka mga sanga nga olivo, nga anaa sa kiliran sa duruha ka bulawang tubo nga nagaulbo sa tubig, nga nagapaagay sa lana nga bulawan gikan kanila? 13Ug siya mitubag kanako, ug miingon: Wala ba ikaw masayud kong unsa kini? Ug ako miingon, Wala, ginoo ko. 14Unya miingon siya: Kini mao ang duruha ka mga dinihog nga nagatindog haduol sa Ginoo sa tibook kalibutan.


text: 1Si Belsasar nga hari naghimo usa ka dakung kumbira sa usa ka libo nga iyang mga dagkung tawo, ug miinum sa vino sa atubangan sa usa ka libo. 2Si Belsasar, samtang nagtilaw pa siya sa vino, nagsugo nga dad-on kaniya ang mga copa nga bulawan ug salapi nga nakuha sa iyang amahan nga si Nabucodonosor gikan sa templo sa Jerusalem; aron ang hari ug ang iyang mga principe, ang iyang mga asawa ug ang iyang mga puyopuyo, makainum gikan niini. 3Unya ilang gidala ang mga copa nga bulawan nga kinuha sa templo sa balay sa Dios didto sa Jerusalem; ug ang hari ug ang iyang mga principe, ang iyang mga asawa ug ang iyang mga puyopuyo, nanagpanginum gikan kanila. 4Sila ming-inum sa vino, ug nanagdayeg sa mga dios nga bulawan, ug salapi, ug tumbaga, ug puthaw, ug kahoy, ug bato. 5Sa maong takna migula ang mga tudlo sa kamot sa usa ka tawo, ug misulat atbang sa tangkawan sa bungbong nga bato sa palacio sa hari: ug nakita sa hari ang bahin sa kamot nga nagsulat. 6Unya ang panagway sa nawong sa hari nabalhin diha kaniya, ug ang iyang mga hunahuna nagsamok kaniya, ug ang mga lutahan sa iyang mga hawak nangaluag, ug ang iyang mga tuhod nanagkapingki-pingki. 7Ang hari misinggit sa makusog nga tingog aron pasudlon ang mga maglalamat, ang mga Caldeahanon ug ang mga mulo-manalagna. Ang hari misulti ug miingon sa mga tawong manggialamon sa Babilonia: Bisan kinsa nga makabasa nianang sinulat, ug makapakita kanako sa kahulogan niana, pagasuloban sa saput nga purpura, ug sa-bongan sa kolintas nga bulawan ang iyang liog, ug maoy ikatulong magmamando sa gingharian. 8Unya mingsulod ang tanan nga mga tawong manggialamon ngadto sa hari: apan sila wala makabasa sa sinulat, ni makatug-an sa hari sa kahulogan niana . 9Unya nalibug sa hilabihan si hari Belsasar, ug ang panagway sa iyang nawong nabalhin diha kaniya, ug ang iyang mga principe nangalibug. 10Karon ang reina tungod sa mga pulong sa hari ug sa iyang mga principe misulod sa balay nga gikumbirahan; ang reina misulti ug miingon: Oh hari, mabuhi ka sa walay katapusan; ayaw palibug sa imong hunahuna, ni ipabalhin ang panagway sa imong nawong. 11Adunay usa ka tawo sa imong gingharian, nga kaniya anaa ang espiritu sa mga balaang dios; ug sa mga adlaw sa imong amahan, ang kahayag ug salabutan ug kinaadman ingon sa kinaadman sa mga dios, hingpalgan diha kaniya; ug ang hari nga si Nabucodonosor nga imong amahan, ang hari, nagaingon ako, ang imong amahan, nagbuhat kaniya nga pangulo sa mga mago, sa mga maglalamat, sa mga Caldeahanon, ug sa mga mulo-manalagna; 12Sanglit ang labawon kaayong espiritu, ug kahibalo, ug salabutan, ug paghubad sa mga damgo, ug pagsaysay sa mga malisud nga mga pulong, pagsulbad sa mga gikaduha-duhaan, hingpalgan diha kang Daniel, nga ginganlan sa hari nga si Beltsasar. Karon ipatawag mo si Daniel, ug siya magapakita sa kahulogan. 13Unya si Daniel gipasulod sa atubangan sa hari. Ang hari misulti ug miingon kang Daniel: Ikaw ba kadtong Daniel, nga anak sa pagkabinihag sa Juda, nga gikuha sa hari nga akong amahan gikan sa Juda? 14Ako nakadungog mahitungod kanimo, nga ang espiritu sa mga dios anaa kanimo, ug nga ang kahayag ug salabutan ug labawon kaayong kinaadman hikaplagan diha kanimo. 15Ug karon ang mga manggialamong tawo, ang mga maglalamat, gipasulod na sa akong atubangan, aron unta ilang basahon kini nga sinulat, ug ipahayag kanako ang hubad niana: apan sila wala makapakita kanako sa hubad sa maong butang: 16Apan ako nakadungog mahitungod kanimo, nga ikaw makahubad, ug makasulbad sa mga gikaduha-duhaan: karon kong makabasa ka sa sinulat, ug makapahayag kanako sa kahulogan niana, pagasul-oban ikaw sa saput nga purpura, ug sab-ongan sa kolintas nga bulawan ang imong liog, ug mahimo ka nga ikatulong magmamando sa gingharian. 17Unya si Daniel mitubag ug miingon sa atubangan sa hari: Pasagdi ang imong mga gasa sa imong kaugalingon lamang, ug ihatag ang imong mga balus sa uban; bisan pa niana basahon ko ang sinulat alang sa hari, ug pahibaloon ko siya sa kahulogan. 18Oh ikaw hari, ang Halangdon Uyamut nga Dios naghatag kang Nabucodonosor nga imong amahan sa gingharian, ug pagkadaku, ug himaya ug pagkahalangdon: 19Ug tungod sa pagkadaku nga iyang gihatag kaniya, ang tanang mga katawohan, mga nasud, ug mga pinulongan, nanagkurog ug nangahadlok sa iyang atubangan: ang buot niya nga patyon iyang gipatay; ug ang buot niya nga buhion, iyang gibuhi; ug ang buot niya nga bayawon, iyang gibayaw, ug ang buot niya nga paubson, iyang gipaubos. 20Apan sa diha nga nagmapahitas-on ang iyang kasingkasing, ug sa diha nga nagpagahi ang iyang espiritu, sa pagkaagi nga siya nagkinabuhi nga mapahitas-on, gipapha siya gikan sa iyang trono nga harianon, ug gikuha nila ang himaya gikan kaniya. 21Ug siya giabog gikan sa mga anak sa mga tawo, ug ang iyang kasingkasing gihimo nga sama sa iya sa mananap, ug ang iyang puloy-anan diha uban sa ihalas nga mga asno; siya gilawgan nila sa balili sama sa mga vaca, ug ang iyang lawas nahumod sa yamog sa langit; hangtud nga siya nakaila nga ang Halangdon Uyamut nga Dios nagamando sa gingharian sa mga tawo, ug nga siya nagapahamutang sa ibabaw niini sa bisan kinsa nga iyang hing-uyonan. 22Ug ikaw nga iyang anak, Oh Belsasar, wala ka magpaubos sa imong kasingkasing, bisan nasayud ka niining tanan, 23Hinonoa nagmapahitas-on ka sa imong kaugalingon batok sa Ginoo sa langit; ug ilang gidala ang mga sudlanan nga balaan sa iyang balay diha sa imong atubangan; ug ikaw ug ang imong mga principe; ang imong mga asawa ug ang imong mga puyopuyo, ming-inum sa vino gikan niini; ug ginadayeg mo ang dios nga salapi ug bulawan, ug tumbaga, puthaw, kahoy, ug bato, nga dili makakita, ni makadungog, ni makahibalo; ug ang Dios nga sa iyang kamot anaa ang imong gininhawa, ug iya ang tanan mong mga dalan, wala mo paghimayaa: 24Unya ang bahin sa kamot gipadala gikan kaniya; ug kining sulata ginasulat. 25Ug kining sulata mao ang ginasulat: MENE, MENE, TEKEL, UPHARSIN: 26Kini mao ang kahulogan sa butang: MENE, giihap sa Dios ang imong gingharian, ug gitapus na kini. 27TEKEL: Ikaw ginatimbang diha sa timbangan, ug nakita nga kulangan. 28PERES: Ang imong gingharian gibahin na, ug gihatag sa mga Medianhon ug Persiahanon. 29Unya nagsugo si Belsasar, ug ilang gibistihan si Daniel sa purpura, ug gisab-ongan sa kolintas nga bulawan ang iyang liog, ug nagpalibut sa pahibalo mahatungod kaniya, nga siya mahimong ikatolo nga magmamando sa gingharian. 30Niadtong gabhiona si Belsasar ang hari sa mga Caldeahanon gipatay. 31Ug si Dario ang Medianhon midawat sa gingharian, sanglit siya kan-uman ug duha ka tuig ang panuigon.


text: 1Karon si Naaman, capitan sa panon sa hari sa Siria, maoy usa ka dakung tawo uban sa iyang agalon, ug talaburon, tungod kay pinaagi kaniya si Jehova mihatag sa pagdaug sa Siria: siya usab usa ka gamhanang tawo sa kaisug, apan siya usa ka sanlahon. 2Ug ang mga Sirianhon nanggula mga nanagpanon, ug gipanagdala gikan sa yuta sa Israel ang usa ka diyutay nga dalagita nga binihag; ug siya nagalagad sa asawa ni Naaman. 3Ug siya miingon sa iyang agalon nga babaye: Agad pa unta nga ang akong ginoo mahauban sa manalagna nga atua sa Samaria! Nan mamaayo siya sa iyang sanla. 4Ug dihay usa nga misulod, ug gisuginlan ang iyang ginoo, nga nagaingon: Sa ingon niini ug sa ingon niadto namulong ang dalagita nga gikan sa yuta sa Israel. 5Ug ang hari sa Siria miingon: Lakaw karon, ug magapadala ako ng usa ka sulat ngadto sa hari sa Israel. Ug siya milakaw, ug nagdala siya ug napulo ka talento nga salapi, ug unom ka libo ka tipak nga bulawan, ug napulo ka ilisan nga saput. 6Ug iyang gidala ang sulat ngadto sa hari sa Israel, nga nagaingon: Ug karon sa diha nga modangat kanimo kining sulata, ania karon, gipadala ko kanimo si Naaman nga akong alagad, aron ayuhon mo siya sa iyang sanla. 7Ug nahitabo sa pagkabasa sa hari sa Israel sa sulat, nga iyang gigisi ang iyang mga saput, ug miingon: Dios ba ako sa pagpatay ug sa pagpabuhi, nga kining tawohana nagpadala man kanako aron sa pag-ayo sa usa ka tawo sa iyang sanla? Apan, palandunga, ako nagahangyo kanimo, ug tan-awa, giunsa niya ang pagpangita ug usa ka pagpakiglalis batok kanako. 8Ug mao kadto, sa pagkadungog ni Eliseo nga tawo sa Dios, nga ang hari sa Israel nanggisi sa iyang mga saput, nga iyang gipasugoan ang hari, nga nagaingon: Nganong gigisi mo ang imong mga saput? Paanhia siya karon kanako, ug siya manghibalo nga adumay usa ka manalagna sa Israel. 9Busa si Naaman miadto uban ang iyang mga kabayo ug uban ang iyang mga carro, ug mitindog sa ganghaan sa balay ni Eliseo. 10Ug si Eliseo nagpadala ug usa ka sulogoon ngadto kaniya, nga nagaingon: Lakaw ug maghugas ka didto sa Jordan sa makapito, ug hiulian ka sa imong unod, ug ikaw mahinlo. 11Apan si Naaman naligutgut, ug mipahawa, ug miingon: Ania karon, ako naghunahuna nga siya sa pagkatinuod mogula nganhi kapako, ug motindog ug magatawag sa ngalan ni Jehova nga iyang Dios, ug magawarawara sa iyang kamot diha sa maong dapit, ug mamaayo ang sanla. 12Dili ba ang Abana ug ang Pharphar, mga suba sa Damasco, labing maayo pa kay sa tanang tubig sa Israel? Dili ba ako makapanghugas niini ug mamahinlo? Busa siya mitalikod ug mipahawa nga naglagut. 13Ug ang iyang mga lagad mingduol, ug namulong kaniya: Amahan ko, kong ang manalagna nagsugo kanimo sa pagbuhat sa dakung butang dili mo ba kini pagbuhaton? Nan hain ang labing maayo, kong siya moingon kanimo: Panghimasa, ug magmahinlo ka? 14Busa siya miadto, ug misugmaw sa iyang kaugalingon sa makapito didto sa Jordan, sumala sa gipamulong sa tawo sa Dios; ug ang iyang unod nahiuli pag-usab sama sa unod sa diyutay nga bata, ug siya nahinlo. 15Ug siya mibalik ngadto sa tawo sa Dios, siya ug ang tanan niyang kauban, ug mianha ug mitindog sa iyang atubangan, ug siya miingon: Ania karon, ako nahibalo nga walay Dios sa tanang yuta, gawas sa Israel: busa karon, ako nagahangyo kanimo, dawaton mo ang usa ka gasa sa imong alagad. 16Apan siya miingon: Ingon nga si Jehova buhi, sa kang kansang atubangan ako nagatindog, ako dili modawat sa bisan unsa. Ug iyang gipupos siya sa pagkuha niini; apan siya nagdumili. 17Ug si Naaman miingon: Kong dili, ako nagahangyo kanimo ipahatag sa imong alagad ang duha ka carga nga yuta nga anaa sa mula; kay ang imong alagad sukad karon dili magahalad sa halad-nga-sinunog ni paghalad sa laing mga dios, apan kang Jehova. 18Niining butanga si Jehova nagapasaylo sa imong alagad: sa diha nga ang akong agalon moadto sa balay ni Rimmon aron sa pagsimba didto, ug siya magasal-ig sa akong kamot, ug ako sa akong kaugalingon magayukbo sa sulod sa balay ni Rimmon, sa magayukbo ako sa akong kaugalingon sa sulod sa balay ni Rimmon, si Jehova magapasaylo sa imong alagad niining butanga. 19Ug siya miingon kaniya: Lakaw sa pakigdait. Busa nagpalayo siya ng diyutay gikan kaniya. 20Apan si Giesi, ang alagad ni Eliseo, ang tawo sa Dios, miingon: Ania karon, ang akong agalon nagluwas niining Naaman nga Sirianhon, sa walay pagdawat diha sa iyang kamot nianang gidala: ingon na si Jehova buhi, ako moapas kaniya, ug kuhaon ko ang bisan unsa kaniya. 21Busa si Giesi minunot kang Naaman. Ug sa pagkakita ni Naaman sa usa nga nagadalagan sa iyang ulahi, siya mikawas sa carro aron sa pagsugat kaniya, ug miingon: Maayo ba ang tanan? 22Ug siya miingon: Ang tanan maayo. Ang akong agalon nagpaanhi kanako, nga nagaingon: Tan-awa, karon may nahianhi kanako gikan sa kabungtoran sa Ephraim duha ka sa mga batan-ong lalake sa mga anak sa mga manalagna; hatagi sila, ako nagahangyo kanimo, ug usa ka talento nga salapi, ug duha ka ilisan nga saput. 23Ug si Naaman miingon: Ikalipay ang pagkuha sa duha ka talento. Ug iyang gipugos siya, ug giputos ang duha ka talento nga salapi sa duha puntil, lakip ang duha ilisan nga saput, ug gipalukdo sa duha sa iyang mga alagad: ug ilang gidala kini sa atubangan niya. 24Ug sa paghiabut niya ngadto sa bungtod, iyang gikuha kini gikan sa ilang kamot, ug gihipos kini sa sulod sa balay; ug iyang gipalakaw ang mga tawo, ug sila namahawa. 25Apan siya misulod ug mitindog sa atubangan sa iyang agalon. Ug si Eliseo miingon kaniya: Diin ka ba gikan, Giesi? Ug siya miingon: Ang imong alagad wala molakaw sa laing dapit. 26Ug siya miingon kaniya: Ang akong kasingkasing wala ba mahiuban kanimo sa pagkawas sa tawo sa iyang carro aron sa pagsugat kanimo? Panahon ba karon sa pagdawat sa salapit, ug sa pagdawat sa mga saput, ug mga kaolivohan, ug mga kaparrasan, ug mga carnero, ug mga vaca, ug mga alagad nga lalake, ug mga alagad nga babaye? 27Busa ang sanla ni Naaman motakod kanimo, ug sa imong kaliwat sa walay katapusan. Ug siya mipahawa sa iyang atubangan nga usa ka sanlahon sa kapution sama sa nieve.


text:
Kahinumdom pa ba sa unsang paagi atong mga ginikanan motudlo nato og mga lagda sa dihang gagmay pa kita? Mga lagda sama sa dili pagdula sa dalan o dili magdula sa posporo. Kahinumdom pa ba nga usahay ang mga lagda ingon og mga babag, ingon og ang atong mga ginikanan nag-imbento niini aron dili kita maghimo sa mga butang nga gusto natong buhaton—ang mga butang nga sa atong pagtuo makalipay nato? Sa atong pagdako atong nakat-unan kon unsa ka importante kini nga mga lagda, seryoso unta kitang nasakitan o gani mamatay kon wala pa kita mosunod.
Sama sa pagpadako sa atong mga ginikanan nato, ang Dios mihatag og mga sugo aron sa pagtabang nato nga mo-focus unsay labing importante ug unsaon nga magpabilin nga luwas. Ang Iyang tanang mga paggiya gitumong aron kita mahimong luwas, sa pagtabang nato nga mahiduol ngadto Kaniya ug, sa katapusan, sa paghatag nato og dugang nga kagawasan ug kalipay.
Ang pulong “sugo” tingali makapahunahuna sa Napulo ka mga Sugo—usa ka lista sa mga “Dili Ka”—ang Dios wala lamang mosulti nato unsay dili angay natong buhaton, apan Siya misulti usab nato unsay angay natong buhaton. Ang Iyang paglaum gayud mao ang atong mahangturong kalipay, aron kita makasiguro nga ang Iyang mga sugo dili mapig-uton nga mga lagda, apan sila mao ang balaan nga giya nga gitumong sa pagpanalipod nato gikan sa kadaot ug mogiya nato sa mas maayo nga mga paagi sa pagpuyo.


text:
Sa di pa sa mga isyu, pagkapaspas gyud sa panahon kay wa lang damha nga mi-abot na diay kami ug 15 ka tuig dinhi sa Cebu Daily News (CDN) ubos sa very dynamic, energetic and trusted leadership ni Ma’am Eileen Mangubat.
Puwera buyag nagpabiling consistent nga credible ang CDN ug kini maoy among tamdan nga prinsipyo.
Again congratulations ug Happy 15th Anniversary sa CDN family.
* * *
Sangko sa langit akong kalipay dihang nagpahibawo ang administration sa University of San Jose Recoletos (USJ-R) nga ilang papasohon atul sa commencement exercises karong Marso ang ilang graduating student nga babaye bisan nga nalambigit sa kontrobersiyal nga sex video scandal.
Insakto kaayo ang desisyon sa USJ-R ug angay gyu’ng saludohan ug daygon.
Di parehas sa ubang catholic school dinhi sa Sugbo nga magpasulabi sa pagka-estrikto ug pagka-perfectionist unya makapasukwahi na hinoon sa mga pagtulon-an sa Diyos nga mao ang pagkamapinasayloon sa mga nakasala ug sa isig ka-ingon.
Ang tawo nga nasukamod dili angay’ng yatakyatakan kun dili kinahanglang agakon siya aron makabangon.
Ang sayop dili maayong pun-an ug laing pagpakasala.
Kinsa man gud ang way sala nato sa Ginoo?
Gipasalig nga di lang kutob nga papasohon kay andam ang eskuwelahan nga mo-release sa iyang diploma, grado ug ubang mga dokumento nga gikinahanglan sa pagpanarbaho.
In fairness sa USJ-R akong nahibaw-an nga sukad pa sa sinugdanan sa pagbuto sa isyu consistent na sila sa ilang baruganan nga papasohon gyud ang estudyante ug way silot nga ipahamtang.
Matud sa akong tinubdan nga mugna lang sa huna-huna ni Atty. Inocencio Dela Cerna unang abogado nga taktakon ang tinun-an ug dili papasohon.
Ebedensiya sa USJ-R nga seryoso nilang gitabangan ang bata mao nga wa nila putla ang pag-practicum.
Gawas niini ang laing subjet sa biktima parte ug luto-luto gipa-agi nila ug sekreto sa bay sa usa sa mga professor aron dili mabugal-bugalan sa ubang tinun-an.
Puwera buyag maayo gyud ug utok ang biktima ug gani nagtoo ko nga makuha pa niya ang pagka Cum Laude karong Marso kay nakakuha kini ug 1.5 nga grado sa iyang thesis pun-an pa nga maayo gyud siya ug academic records.
Maglaum ko nga sa iyang pagdangop sa National Bureau of Investigation (NBI-7) uban sa iyang inahan maghatag kaniya ug hustisya aron itaral ang nag-upload sa iyang sex video sa internet.
Asa man tuod ang kanhi yab sa biktima? Angay sab segurong susihon sa taga NBI kun nganong wa kini mopakita ug mobarug sa iyang pagka-lalaki.
Kun ako pa seguro sa dapit sa lalaki akong pangayoon sa kamot sa mga ginikanan ug sa pamilya sa babaye nga pakaslan aron tuldukan ang isyu ug ipatigbabaw ang tim-os nga paghinigugmaay.
* * *
Overacting ra kaayo ang mga NBI agents niadtong Biyernes dihang midangop nila ang estudyante nga biktima sa sex scandal uban sa iyang ginikanan ug administration sa USJ-R.
Tungod sa pagka OA sa taga NBI nagbagolbol intawon ang akong mga kaubanan sa buhat kay wa sila tugti nga makasulod ug kutob ra sila sa pultahan kay dili pakuhaan ug video ang tinun-an.
Nakasaway ko sa ilang gihimo ngadto namo’ng mga sakop sa media kay mora’g ilang gikuhaan ug kabu-ot.
Nasayod na intawon mi sa among obligasyon ug responsibilidad basi sa balaud pag-protihir sa identity sa biktima.
Amo na kanang diskarte kun unsa-on pag-pingis-pingis sa camera ug gani bisan niadtong wa pa modangop ang esudyante sa NBI consistent na ang mga TV networks na nagtamod sa media ethics ning maong eskandalo.
Dihang akong nakit-an sila’ng Nestor Ramirez ug Karlon Rama nga among mga kanhi kauban nga nagtudlo na karon sa USJ-R mao nga nangahas ko sa pagsulod.
Bisan si Karlon mipalag sa gihimo sa taga NBI nga itago-tago namong mga sakop sa media ang biktima.
Ang resulta hinoon sa katapusan nahug nga mora’g suspect sa daku’ng krimen ang estudyante dihang migawas na sa NBI human ilang gipasul-ob ug dark eye glasses ug gipakalo.
Pero taliwa sa gihimo sa taga NBI nagbaton gyud ug respeto ang mga cameramen ug mga photographers kay wa na sundi ang tinun-an paggawas human among nasabutan nga dili nalang siya sundan aron dili ma-eskandalo sa gawas nga atua didto ang daghang mi-process sa ilang NBI clearance.
* * *
Sugod na gyud ugmang adlawa Feb. 12 ang pormal nga pagpangampanya sa mga kandidato sa pagka-senador ug sa party-list representatives.
Samtang sa Marso 29 ang pagsugod sa campaign period sa mga milansar pagka-kongresista, pagka-provincial, city ug municipal officials.
Sa kalendaryo sa COMELEC taposon ang campaign period sa May 11, 2013.
Akong tan-aw ugmang adlawa lumba lang ug pahambugay ang mga dagkung political party sa nasud sa ilang opening salvo.
Ang “Team Pinoy” nga iya ni presidente Noynoy Aquino adto sa kauluhan mosubo sa ilang kampanya samtang ang United Nationalist Alliance kon UNA nga ila ni Vice President Jejomar Binay ug kanhi presidente Joseph Estrada anhi sa Sugbo magsugod diha sa dakbayan sa Toledo.
Kun pamintaha maoy hisgutan pulos nakalapas ni’ng mga pulitiko kay bisan layo pa ang campaign period nagsige na’g pangampanya. Bisan sa atong mga local candidates nanaglumba lang ug display sa ilang mga nawong.
Ang labing salikwaot nga duwa mao ang campaign ads sa “Team Pinoy” pinangulohan sa presidente kay bisag wa pay kampanya gisugdan na nila pagpa-broadcast sa mga TV networks.
Abi ba nako nga tarong si Pnoy ug dili malapason sa lagda. Otro man sab diay. Pagka-paet ning magpaka-aron ingnon nga “law abiding citizens”.
Mao ni ang gipasi-atab sa presidente nga adto nata sa “matuwid na daan”?


text: 1Busa, mangahadlok kita, kay tingali unya, sanglit may saad nga gibilin sa pagpasulod sa iyang kapahulayan, may bisan kinsa kaninyo nga daw dili makakab-ut niini. 2Kay sa pagkamatuod ginawali usab kanato ang Maayong Balita ingon usab kanila; apan ang pulong nga hingdunggan wala nila pagpusli, tungod kay wala pag-ubani sa pagtoo niadtong mga nanagpakadungog; 3Kay kita nga mingtoo makasulod niadto nga kapahulayan, bisan ingon sa gisulti niya: Sumala sa akong ginapanumpa tungod sa akong kaligutgut, dili sila makasulod sa akong kapahulayan, bisan pa ang mga buhat nangahuman sukad sa pagtukod sa kalibutan. 4Kay siya nag-ingon sa laing bahin mahitungod sa ikapito ka adlaw, sa ingon niini: Ug ang Dios mipahulay sa tanan niyang mga bulohaton sa ikapito ka adlaw. 5Ug niining bahina usab: dili sila magsulod sa akong kapahulayan. 6Busa, sanglit matuod man gihapon nga may pipila nga kinahanglan mosulod didto, ug sila nga ginawalihan sa Maayong Balita kanhi wala makahimo sa pagsulod tungod sa pagkamasukihon, 7Nagatudlo siya pag-usab ug usa ka adlaw, Karong-adlawa, nagaingon pinaagi kang David, sa human sa hataas nga panahon (bisan ingon sa gisulti niya kaniadto) Karong-adlawa kong makadungog kamo sa iyang tingog, dili ninyo pagpatig-ahon ang inyong mga kasingkasing. 8Kay kong si Josue mihatag pa kanila ug kapahulayan, wala unta siya magsulti mahitungod sa laing adlaw. 9Busa nagapabilin pa ang kapahulayan nga sa adlaw nga igpapahulay alang sa katawohan sa Dios. 10Kay siya nga nakasulod sa iyang kapahulayan, nakapahulay usab siya sa iyang kaugalingon gikan sa iyang mga buhat, sumala sa gihimo sa Dios gikan sa iyang mga buhat. 11Busa maninguha kita sa pagsulod niana nga kapahulayan, aron walay bisan kinsa nga tawo mahulog sa mao usab nga panig-ingnan sa pagkamasukihon. 12Kay ang pulong sa Dios buhi ug maabtik, ug labi pang mahait kay sa bisan unsa nga espada nga duha ing sulab, ug nagadulot hangtud sa pagkabahin sa kalag ug sa espiritu, sa mga lutahan ug sa mga utok sa bukog, malagmit sa pag-ila sa mga hunahuna ug sa mga tuyo sa kasingkasing. 13Ug walay binuhat nga dili madayag sa iyang atubangan; kondili ang tanang mga butang mga hubo ug binuksan sa atubangan sa mga mata niadtong atong pagahatagan ug cuenta. 14Busa sa nabatonan ta ang usa ka labawng sacerdote nga nakalatas sa kalangitan, si Jesus, ang Anak sa Dios, managlig-on kita sa atong pagsugid. 15Kay kita waiay labawng sacerdote nga dili arang matandog sa pagbati sa atong mga kaluyahon; kondili usa nga gitintal sa tanang mga paagi sama kanato, apan walay sala. 16Busa, manuol kita nga may pagpangahas ngadto sa trono sa gracia, aron kita makadawat sa kalooy, ug makakaplag sa gracia nga makatabang kanato sa takna sa pagkinahanglan.


text:
Seksyon 101
1–8, Ang mga Santos gipanton ug gisakit tungod sa ilang mga kalapasan; 9–15, Ang kasuko sa Ginoo modangat sa mga nasud, apan ang iyang mga katawhan pagapundukon ug pagahupayon; 16–21, Ang Zion ug ang iyang mga istaka pagatukuron; 22–31, Ang matang sa kinabuhi sa panahon sa Kaliboan gipahayag; 32–42, Ang mga Santos pagapanalanginan ug pagagantihan unya; 43–62, Sambingay sa halangdon nga tawo ug sa kahoy nga mga oliba nagtimaan sa mga kasamok ug sa mahinabo nga katubsanan sa Zion; 63–75, Ang mga Santos mopadayon sa ilang pagpundok; 76–80, Ang Ginoo mitukod sa Batakang Balaod sa Tinipong Bansa sa America; 81–101, Ang mga Santos kinahanglan mohangyo alang sa paghusay sa ilang mga mulò, sumala sa sambingay sa babaye ug sa dili makiangayon nga maghuhukom.
1 SA pagkatinuod Ako moingon nganha kaninyo, mahitungod sa inyong mga kaigsoonan kinsa gisakit, ug gigukod, ug gihinginlan gikan sa yuta nga ilang kabilin—
2 Ako, ang Ginoo, mitugot sa kasakitan nga moabut diha kanila, diin sila gisakit, agi og sangputanan sa ilang mga kalapasan;
3 Gani Ako moangkon kanila, ug sila mahimo nga akò niana nga adlaw sa panahon nga Ako moabut aron sa pagpundok sa akong mga bahandi.
4 Busa, sila kinahanglan nga mapanton ug masulayan, sama ni Abraham, kinsa gisugo sa paghalad sa iyang bugtong anak.
5 Kay kadtong tanan kinsa dili makalahutay sa panton, apan molimud kanako, dili mabalaan.
6 Tan-awa, Ako moingon nganha kaninyo, adunay mga pagtay-og, ug mga panagbingkil, ug mga kasina, ug mga panagbangi, ug mahigalaon ug maibugon nga mga tinguha diha kanila; busa pinaagi niini nga mga butang sila mihugaw-hugaw sa ilang mga kabilin.
7 Sila gahi nga mopatalinghug ngadto sa tingog sa Ginoo nga ilang Dios; busa, ang Ginoo nga ilang Dios dugay nga mopatalinghug ngadto sa ilang mga pag-ampo, sa pagtubag kanila sa adlaw sa ilang kasamok.
8 Sa adlaw sa ilang kalinaw sila mibaliwala sa akong tambag; apan, sa adlaw sa ilang kasamok, tungod sa panginahanglan sila nangita kanako.
9 Sa pagkatinuod Ako moingon nganha kaninyo, bisan pa sa ilang mga sala, ang akong kasingkasing napuno sa kapuangod ngadto kanila. Ako dili mosalikway kanila sa hingpit; ug sa adlaw sa kaligutgut Ako mahinumdom nga magmaloloy-on.
10 Ako nanumpa, ug ang balaod milabay na pinaagi sa nahauna nga sugo diin Ako mihatag nganha kaninyo, nga Ako mohulog sa espada sa akong kasuko sa ngalan sa akong mga katawhan; ug gani ingon nga Ako miingon, kini mahinabo.
11 Ang akong kasuko sa dili madugay ibu-bu nga walay sukod nganha sa tanan nga mga nasud; ug kini Ako mobuhat kon ang kopa sa ilang kadautan mapuno na.
12 Ug niana nga adlaw ang tanan kinsa makita nga nagbantay ug naghulat, o sa lain nga mga pulong, ang akong tanan nga Israel, pagaluwason.
13 Ug sila nga nagkatibulaag pagapundukon.
14 Ug silang tanan kinsa nagbangutan pagahupayon.
15 Ug silang tanan kinsa mitugyan sa ilang mga kinabuhi alang sa akong ngalan pagakoronahan.
16 Busa, himoa nga ang inyong mga kasingkasing mahupay mahitungod sa Zion; kay ang tanan nga mga tawo ania sa akong mga kamot; pagmalinawon ug hibaloi nga Ako mao ang Dios.
17 Ang Zion dili pagakuhaon gikan sa iyang dapit, bisan pa og ang iyang mga anak nagkatibulaag.
18 Sila nga nahibilin, ug putli og kasingkasing, makabalik, ug makaadto sa ilang mga kabilin, sila ug ang ilang mga anak, uban sa mga awit sa walay katapusan nga kalipay, sa pagtukod sa biniyaan nga mga dapit sa Zion—
19 Ug kining tanan nga mga butang aron ang pulong sa mga propeta mahimo nga matuman.
20 Ug, tan-awa, walay lain nga dapit nga gitudlo gawas niana nga Ako mitudlo; ni adunay bisan unsa nga lain nga dapit nga gitudlo gawas niana nga Ako mitudlo, alang sa buhat sa pagpundok sa akong mga santos—
21 Hangtud moabut ang adlaw nga wala nay makita nga lawak alang kanila; ug unya Ako adunay lain nga mga dapit diin Ako motudlo ngadto kanila, ug sila pagatawgon og mga istaka, alang sa mga tabil o kalig-on sa Zion.
22 Tan-awa, kini ang akong kabubut-on, nga silang tanan kinsa motawag sa akong ngalan, ug mosimba kanako sumala sa akong walay katapusan nga ebanghelyo, kinahanglan nga magpundok, ug mobarug diha sa balaan nga mga dapit;
23 Ug mangandam alang sa pagpadayag nga moabut, kon ang tabon sa tabil sa akong templo, sa akong tabernakulo, nga nagtago sa yuta, pagakuhaon, ug ang tanan nga mga tawo makakita kanako.
24 Ug ang matag madunuton nga butang, sa tawo, o sa mga hayop sa umahan o sa mga langgam sa mga langit, o sa mga isda sa dagat, nga nagpuyo sa tibuok ibabaw sa yuta, maugdaw;
25 Ug usab kana nga elemento matunaw uban sa hilabihan nga kainit; ug ang tanan nga mga butang mahimo nga bag-o, nga ang akong kahibalo ug himaya mopuyo sa ibabaw sa tibuok yuta.
26 Ug niana nga adlaw ang pagdinumtanay sa tawo, ug ang pagdinumtanay sa mga mananap, oo, ang pagdinumtanay sa tanan nga mga unod, mohunong sa akong atubangan.
27 Ug niana nga adlaw bisan unsa ang pangayoon sa tawo ihatag kini ngadto kaniya.
28 Ug niana nga adlaw si Satanas wala nay gahum sa pagtintal ni bisan kinsa nga tawo.
29 Ug wala nay kasubo tungod kay wala na ang kamatayon.
30 Niana nga adlaw ang masuso dili mamatay hangtud siya matigulang; ug ang iyang kinabuhi sama sa panuigon sa usa ka kahoy;
31 Ug kon siya mamatay siya dili matulog, nga ang gipasabut diha sa yuta, apan mabalhin sa usa ka pagpamilok sa mata, ug pagabayawon, ug ang iyang kapahulayan mahimayaon.
32 Oo, sa pagkatinuod Ako moingon nganha kaninyo, niana nga adlaw kon ang Ginoo moanhi, siya mopadayag sa tanan nga mga butang—
33 Mga butang nga milabay, ug ang tinago nga mga butang nga walay tawo nga nasayud, mga butang sa yuta, nga diin kini gibuhat, ug ang katuyoan ug ang katapusan niini—
34 Mga butang nga labing bililhon, mga butang sa kahitas-an ug mga butang nga ania sa ubos, mga butang diha sa yuta ug ibabaw sa yuta, ug sa langit.
35 Ug silang tanan kinsa nag-antus sa panggukod tungod sa akong ngalan, ug milahutay diha sa hugot nga pagtuo, bisan sila gitawag aron sa paghatag sa ilang mga kinabuhi alang kanako sa gihapon sila makaambit niining tanan nga himaya.
36 Busa, ayaw kahadlok bisan ngadto sa kamatayon; kay dinhi niini nga kalibutan ang imong kalipay dili hingpit, apan kanako hingpit ang imong kalipay.
37 Busa, ayaw kabalaka sa lawas, ni sa kinabuhi sa lawas; apan kabalaka sa kalag, ug sa kinabuhi sa kalag.
38 Ug pangitaa ang nawong sa Ginoo sa kanunay, nga sa pagpailub kamo makabaton sa inyong mga kalag, ug kamo makaangkon sa kinabuhi nga dayon.
39 Kon ang mga tawo natawag ngadto sa akong walay katapusan nga ebanghelyo, ug mohimo og pakigsaad uban sa walay katapusan nga pakigsaad, sila pagaisipon nga asin sa yuta ug ang manluluwas sa mga tawo;
40 Sila gitawag nga manluluwas sa mga tawo, busa, kon kanang asin sa yuta mawagtangan sa iyang kalami, tan-awa, sukad karon kini wala nay hinungdan ug angay lamang ilabay sa gawas ug tunob-tunoban sa mga tiil sa mga tawo.
41 Tan-awa, aniay kaalam mahitungod sa mga anak sa Zion, gani daghan, apan dili tanan; sila nakit-an nga mga malapason, busa sila kinahanglan gayud nga mapanton—
42 Siya nga nagpataas sa iyang kaugalingon mapaubos, ug siya nga nagpaubos sa iyang kaugalingon mapataas.
43 Ug karon, Ako mopakita nganha kaninyo og usa ka sambingay, aron inyong mahibaloan ang akong kabubut-on mahitungod sa katubsanan sa Zion.
44 May usa ka halangdon nga tawo nga adunay usa ka luna sa yuta, nga labing pinili; ug siya miingon ngadto sa iyang mga sulugoon: Pangadto kamo sa akong ubasan, gani niining labing pinili nga luna sa yuta, ug pagtanom og napulog duha ka mga kahoy nga oliba;
45 Ug pagbutang og magbalantay sa ilang palibut, ug pagtukod og usa ka tore, aron adunay usa nga molantaw sa yuta sa palibut, aron mahimo nga usa ka magbalantay diha sa tore, aron ang akong mga kahoy nga oliba dili matumba kon ang kaaway moabut aron sa pagdaut ug pagkuha nganha kanila sa bunga sa akong ubasan.
46 Karon, ang mga sulugoon sa halangdon nga tawo miadto ug sila mihimo sumala sa gisugo sa ilang ginoo, ug mitanom sa mga kahoy nga oliba ug mitukod og ali sa palibut, ug mibutang og mga magbalantay, ug misugod sa pagtukod og tore.
47 Ug samtang sila mipahiluna sa tukuranan niini, sila misugod og pag-ingon sa ilang mga kaugalingon: Unsa ang gamitan sa akong ginoo niini nga tore
48 Ug nagtambagay sa taas nga panahon, nag-ingon sa ilang mga kaugalingon: Unsa ang gamitan sa akong ginoo niini nga tore, nga nagtan-aw nga kini usa ka panahon sa kalinaw
49 Dili ba angay nga kining salapi ihatag ngadto sa mga tigpailis? Kay wala na kinahanglana kini nga mga butang.
50 Ug samtang sila nagsumpaki sa usag usa sila nahimo nga tapulan kaayo, ug sila wala mopatalinghug ngadto sa mga sugo sa ilang ginoo.
51 Ug ang kaaway miabut sa pagkagabii, ug miguba sa ali; ug ang mga sulugoon sa halangdon nga tawo mibangon ug nangahadlok, ug nanglayas; ug ang kaaway miguba sa ilang mga buhat, ug mitumba sa mga kahoy nga oliba.
52 Karon, tan-awa, ang halangdon nga tawo, ang ginoo sa ubasan, mitawag sa iyang mga sulugoon, ug miingon ngadto kanila, Ngano! unsa ang hinungdan niining dako nga kadaot
53 Wala ba kamo mobuhat ingon nga ako mimando kaninyo, ug—human kamo motanom sa ubasan, ug motukod sa ali sa palibut niini, ug mobutang og mga magbalantay diha sa mga paril niini—nagtukod usab og tore, ug nagbutang og magbalantay diha sa tore, ug nagbantay sa akong ubasan, ug wala matulog, basin pa unya ang kaaway moabut diha kaninyo
54 Ug tan-awa, nakit-an unta sa magbalantay diha sa tore ang kaaway samtang siya layo pa; ug unya nakapangandam unta kamo ug napugngan ang kaaway gikan sa pagguba sa ali niini, ug naluwas ang akong ubasan gikan sa mga kamot sa tiglaglag.
55 Ug ang ginoo sa ubasan miingon ngadto sa usa sa iyang mga sulugoon: Lakaw ug pundoka ang tanan nga nahibilin sa akong mga sulugoon, ug dad-a ang tanan nga kusgan nga mga tawo sa akong balay, nga mao ang akong mga manggugubat, ang akong mga batan-on nga mga lalaki, sila usab nga mga hamtong sa akong mga sulugoon, nga mao ang kusgan nga mga tawo, sa akong balay, gawas niadto kinsa ako mitudlo sa pagpabilin.
56 Ug lakaw kamo sa walay langan ngadto sa yuta sa akong ubasan, ug kuhaa ang akong ubasan; kay kini akò; akò kini nga napalit sa salapi.
57 Busa, lakaw kamo sa walay langan ngadto sa akong yuta; tumbaha ang mga paril sa akong mga kaaway; tumbaha ang ilang tore, ug patibulaaga ang ilang mga magbalantay.
58 Ug tungod kay sila nagpundok batok kaninyo, ipanimalos ako sa akong mga kaaway, nga sa dili madugay ako moabut uban sa nahibilin sa akong balay ug manag-iya sa yuta.
59 Ug ang sulugoon miingon ngadto sa iyang ginoo: Kanus-a mahitabo kini nga mga butang
60 Ug siya miingon ngadto sa iyang sulugoon: Kon ako buot na; lakaw sa walay langan, ug buhata ang tanan nga bisan unsa nga butang nga ako misugo kanimo;
61 Ug kini mao ang akong silyo ug panalangin diha kaninyo—usa ka matinud-anon ug maalamon nga tinugyanan sa taliwala sa akong balay, usa ka magmamando diha sa akong gingharian.
62 Ug ang iyang sulugoon sa walay langan miadto, ug mihimo sa tanan nga mga butang nga bisan unsa nga gisugo sa ginoo kaniya; ug human sa pipila ka mga adlaw ang tanan nga mga butang natuman.
63 Usab, sa pagkatinuod, Ako moingon nganha kaninyo, Ako mopakita nganha kaninyo sa kaalam nga ania kanako mahitungod sa tanan nga mga simbahan, hangtud nga sila andam na nga magiyahan sa matarung ug sa tukma nga paagi alang sa ilang kaluwasan—
64 Aron ang buhat sa pagpundok sa akong mga santos magpadayon, nga Ako motukod kanila ngadto sa akong ngalan diha sa balaan nga mga dapit; kay ang higayon sa pag-ani miabut na, ug ang akong pulong kinahanglan gayud nga matuman.
65 Busa, kinahanglan Ako mopundok sa akong mga katawhan, sumala sa sambingay sa trigo ug mga sagbut, nga ang trigo mapanalipdan diha sa balay tipiganan aron makabaton og kinabuhi nga dayon, ug makoronahan uban sa celestial nga himaya, sa panahon nga Ako moadto sa gingharian sa akong Amahan aron gantihan ang matag tawo sumala sa iyang buhat;
66 Samtang ang mga sagbut pagabugkuson, ug ang ilang mga higot gihimo nga malig-on, nga sila unta sunogon sa walay pagkahunong nga kalayo.
67 Busa, usa ka sugo Ako mohatag ngadto sa tanan nga mga simbahan, nga silang tanan magpadayon sa pagpundok ngadto sa mga dapit nga Ako mitudlo.
68 Bisan pa niana, ingon nga Ako misulti na nganha kaninyo sa nahauna nga sugo, ayaw himoa ang inyong pagpundok nga dinalian, ni ang inyong pagpanaw; apan himoa ang tanan nga mga butang nga andam sa inyong atubangan.
69 Ug aron maandam ang tanan nga mga butang sa inyong atubangan, pagsunod sa sugo diin Ako mihatag mahitungod niini nga mga butang—
70 Nga nag-ingon, o nagtudlo, sa pagpalit sa tanan nga mga yuta, nga mahimo nga mapalit sa salapi, ang luna sa palibut sa yuta nga Ako mitudlo nga mao ang yuta sa Zion, alang sa sinugdanan sa pagpundok sa akong mga santos;
71 Ang tanan nga yuta nga mahimo nga mapalit sa lalawigan sa Jackson, ug ang mga lalawigan sa palibut, ug ibilin ang nahibilin diha sa akong kamot.
72 Karon, sa pagkatinuod Ako moingon nganha kaninyo, ipapundok sa tanan nga simbahan ang ilang tanan nga mga salapi, himoa kini nga mga butang sa ilang tukma nga higayon, apan dili sa dinalian; apan tan-awa nga ang tanan nga mga butang maandam sa inyong atubangan.
73 Ug himoa nga matudlo ang mga dungganan nga mga tawo, gani ang maalamon nga mga tawo, ug ipadala sila aron pagpalit niini nga mga yuta.
74 Ug ang mga simbahan sa silangan nga mga nasud, kon sila matukod na, kon sila magpatalinghug niini nga tambag sila mahimo nga makapalit sa mga yuta ug magpundok diha niini; ug sa ingon niini nga paagi sila makatukod sa Zion.
75 Bisan karon adunay igo na nga natigum, oo, ug daghan na, aron sa pagtubos sa Zion, ug pagtukod sa iyang biniyaan nga mga dapit, dili na pagalaglagon, diin ang mga simbahan, kinsa nagtawag sa ilang mga kaugalingon sunod sa akong ngalan, andam sa pagpatalinghug sa akong tingog.
76 Ug usab Ako moingon nganha kaninyo, kinsa kadto nga gipatibulaag sa ilang mga kaaway, mao kini ang akong kabubut-on nga sila mopadayon sa paghangyo alang sa kahusayan, ug katubsanan, pinaagi sa mga kamot niadto kinsa gibutang nga mga magmamando ug adunay katungod ibabaw kaninyo—
77 Sumala sa mga balaod ug batakang balaod sa mga katawhan, nga Ako mitugot nga matukod, ug kinahanglan nga ampingan alang sa mga katungod ug panalipod sa tanan nga mga tawo, sumala sa makiangayon ug balaan nga mga baruganan;
78 Aron ang matag tawo mahimo nga mobuhat diha sa doktrina ug baruganan mahitungod sa umaabut, sumala sa matarung nga kabubut-on nga Ako mihatag ngadto kaniya, aron ang matag tawo mao ang manubag sa iyang kaugalingon nga mga sala sa adlaw sa paghukom.
79 Busa, dili matarung nga bisan kinsa nga tawo mahimo nga ulipon ngadto sa usag-usa.
80 Ug tungod niining mao nga katuyoan Ako motukod sa Batakang Balaod niini nga yuta, pinaagi sa mga kamot sa maalamon nga mga tawo nga Ako mipasanay ngadto niining mao nga katuyoan, ug motubos sa yuta pinaagi sa pagpaagas og dugo.
81 Karon, ngadto sa unsa Ako motandi sa mga anak sa Zion? Ako motandi kanila ngadto sa sambingay sa babaye ug sa usa ka maghuhukom nga dili makiangayon, kay ang mga tawo kinahanglan nga mag-ampo sa kanunay ug dili mawad-an og paglaum, nga mag-ingon—
82 Adunay usa ka maghuhukom sa usa ka dakbayan nga wala mahadlok sa Dios, ni motahud sa tawo.
83 Ug adunay usa ka biyuda niadto nga dakbayan, ug siya miduol ngadto kaniya, nga nag-ingon: Ipanimalos ako sa akong kaaway.
84 Ug siya wala dayon mosugot, apan sa wala madugay siya miingon sa iyang kaugalingon: Bisan og wala ako mahadlok sa Dios, ni magtahud sa tawo, ug tungod niini nga biyuda nga nagsamok kanako ako manimalos alang kaniya, basin pa unya sa iyang kanunay nga pagduol kini makahasol kanako.
85 Sa ingon niana Ako motandi sa mga anak sa Zion.
86 Himoa nga sila magpakilooy ngadto sa maghuhukom;
87 Ug kon siya dili maminaw kanila, himoa nga sila magpakilooy sa tiilan sa gobernador;
88 Ug kon ang gobernador dili maminaw kanila, himoa nga sila magpakilooy sa tiilan sa presidente;
89 Ug kon ang presidente dili maminaw kanila, dan ang Ginoo mopakita ug mogula gikan sa iyang dapit nga tagoanan, ug sa iyang kasuko mohasol sa nasud;
90 Ug sa iyang mainiton nga kalagot, ug sa iyang mabangis nga kasuko, diha sa iyang panahon; pagaputlon kadto nga dautan, ang dili matinud-anon, ug ang dili makiangayon nga mga tinugyanan, ug mohatag kanila sa ilang dapit uban sa mga tigpakaaron-ingnon, ug mga dili matuohon;
91 Bisan sa kawanangan sa kangitngit, diin adunay pagbakho, ug pagdangoyngoy, ug pagpangagot sa ngipon.
92 Pag-ampo kamo, busa, aron ang ilang mga dunggan makadungog sa inyong mga pangamuyo, aron Ako malooy ngadto kanila, aron kini nga mga butang dili moabut diha kanila.
93 Unsa nga Ako misulti nganha kaninyo kinahanglan mahimo gayud, aron ang tanan nga mga tawo walay ikabalibad;
94 Aron ang maalamon nga mga tawo ug mga magmamando makadungog ug masayud sa wala gayud nila mahunahuna;
95 Aron Ako makapadayon sa pagpahinabo sa akong buhat, ang akong kahibulongan nga buhat, ug mohimo sa akong buhat, ang akong kahibulongan nga buhat, aron ang mga tawo makaila tali sa matarung ug sa dautan, nag-ingon ang inyong Dios.
96 Ug usab, Ako moingon nganha kaninyo, supak kini sa akong sugo ug sa akong kabubut-on nga ang akong sulugoon nga si Sidney Gilbert kinahanglan nga mobaligya sa akong balay tipiganan, diin Ako mitudlo ngadto sa akong mga katawhan, ngadto sa mga kamot sa akong mga kaaway.
97 Ayaw himoa nga kana diin Ako mitudlo mahugaw-hugawan sa akong mga kaaway, pinaagi sa pagtugot niadto kinsa nagtawag sa ilang mga kaugalingon sunod sa akong ngalan;
98 Kay usa kini ka mahapdos ug mabug-at nga sala batok kanako, ug batok sa akong mga katawhan, agi og sangputanan niadto nga mga butang diin Ako mitakda ug nga sa dili madugay moabut sa mga nasud.
99 Busa, mao kini ang akong kabubut-on nga ang akong mga katawhan, kinahanglan moangkon, ug mohupot sa giangkon diin Ako mitudlo ngadto kanila, bisan og sila dili tugutan sa pagpuyo niini.
100 Hinoon, Ako wala moingon nga sila dili makapuyo niini; kay kon sila modala og bunga ug mga buhat nga angay alang sa akong gingharian sila makapuyo niini.
101 Sila makatukod, ug ang uban dili makapanunod niini, sila makatanom ug mga ubasan, ug sila makakaon sa bunga niini. Bisan pa niana. Amen.


text:
Pagadian
Ang Dakbayan sa Pagadian ikaduhang klaseng dakbayan nahimutang sa probensya sa Zamboanga del Sur, Pilipinas. Adunay kinatibok-an gidak-on nga 378.80 kilometros quadrado ug nahimutang unang distrito.
Sumala sa census ni acting 2010, dunay 186,852 katawo. Ang gitudlo nga kodigo postal mao ang 7016.
Mao kini ang ulohang dakbayan sa lalawigan ug ang ulohan sa rehiyon sa Peninsula sa Zamboanga.
Mga barangay[usba | edit source]
Ang Dakbayan sa Pagadian nabahin ngadto sa 54 ka barangay.
Mga sumpay sa gawas[usba | edit source]
- ELGU nga websayt sa Pagadian
- Philippine Standard Geographic Code
- 2000 Philippines Census Information


text: 1Unya si Job mitubag ug miingon: 2Sa pagkamatuod ako nasayud nga kini mao man: Apan unsaon sa tawo aron mamatarung sa atubangan sa Dios? 3Kong siya buot magpakiglalis kaniya, Siya dili makatubag kaniya bisan makausa sa usa ka libo. 4Siya manggialamon sa kasingkasing ug makagagahum sa kusog: Kinsa ang nagpagahi sa iyang kasingkasing batok kaniya, ug nga nagmauswagon? 5Kaniya nga magabalhin sa mga kabukiran, ug sila wala managpanghibalo niana, Sa diha nga sa iyang kapungot siya magalungkab kanila; 6Nga magauyog sa kalibutan gikan sa iyang himutangan, Ug ang mga haligi niana magakurog; 7Nga magasugo sa adlaw, ug kini dili mosilang, Ug magatak-om sa mga kabitoonan; 8Nga mao lamang ang magabuklad sa kalangitan, Ug magatamak sa ibabaw sa kabaluran sa dagat; 9Nga maoy nagbuhat sa Oso, ug sa Orion, ug sa mga Pleyadas, Ug sa mga tagoanan sa habagatan; 10Nga nagabuhat sa mga butang nga dili matukib, Oo, mga butang katingalahan nga dili maisip. 11Ania karon, siya milabay kanako, ug wala ko siya makita: Siya mipadayon usab, apan wala ko himatngoni. 12Ania karon, siya nagasakmit sa tulokbonon, kinsa ang makapugong kaniya? Kinsa ang moingon kaniya: Unsa ang imong gibuhat? 13Dili kuhaon sa Dios ang iyang kasuko, Ang magatabang kang Rahab nanagyukbo sa ilalum niya. 14Daw unsa ka diyutay ang akong igatubag kaniya, Ug pagpili sa akong mga igsusulti aron sa pakigpulong uban kaniya? 15Nga kaniya, bisan ako matarung pa unta, apan dili ako motubag; Adto ako magpakilooy sa akong maghuhukom. 16Kong ako nagtawag pa unta, ug kanako siya mitubag, Apan dili pa gayud ako motoo nga siya sa akong tingog nagpatalinghug. 17Kay gipukan ako niya sa usa ka unos, Ug sa walay hinungdan ang mga samad gidaghan. 18Dili ako niya tugotan sa pagginhawa, Apan gipuno niya ako sa kapaitan. 19Kong kita magasulti bahin sa kusog, ania karon, siya makagagahum! Kong sa katarungan: Kinsa, ang magapatawag kanako? 20Bisan kong ako matarung pa, ang akong kaugalingong baba magahukom kanako: Bisan kong ako hingpit pa, kana magapadayag nga ako dautan. 21Ako hingpit; ako wala magtagad sa akong kaugalingon; Gibiay-biay ko ang akong kinabuhi 22Natingub ang tanan; busa ako nagaingon: Siya naglaglag sa maayo ug sa dautan. 23Kong ang hampak magalaglag sa kalit, Siya mobiay-biay sa paghusay sa mga walay sala. 24Ang kalibutan gitugyan ngadto sa kamot sa mga dautan; Siya nagatabon sa mga nawong sa mga maghuhukom niini: Kong ugaling dili mao siya, kinsa man diay kana? 25Ang akong mga adlaw karon labi pang matulin kay sa usa ka sinugo nga nagadala sa mga sulat: Sila nagadalagan, walay kaayohan nga ilang makita. 26Sila nangagi ingon sa mga sakayang matulin; Ingon sa agila nga magasakdap sa dalagiton. 27Kong moingon ako: Kuhaon ko sa akong panumduman ang akong kaguol, Ang masulob-on ko nga panagway ako nga isalikway, ug magsadya; 28Ako nahadlok sa tanan ko nga mga kasub-anan, Ako nasayud nga dili mo ako pagailhong walay sala. 29Ako pagahukman; Ngano man diay nga ako manlimbasog sa walay kapuslanan? 30Kong ako sa akong kaugalingon magahugas sa tubig sa nieve, Ug ayohon gayud paghinlo ang akong mga kamot; 31Apan ikaw magaunlod kanako sa kalapukan, Ug ang akong kaugalingon nga mga bisti makapaluod kanako. 32Kay siya dili tawo ingon kanako, aron ako motubag kaniya, Aron nga kanako siya mokuyog sa hukmanan. 33Walay maghuhusay sa taliwala namo, Nga arang makapahamutang sa iyang kamot sa ibabaw namong duha. 34Ipakuha gikan kanako ang iyang baras, Ug ayaw ako pahadloka sa iyang pagkamakalilisang: 35Unya ako mosulti, ug kaniya dili mahadlok: Kay dili ako ingon niana sa akong kaugalingon.


text: 1Niadtong panahona si Jesus miagi sa kaumahan sa adlaw nga igpapahulay; ug ang iyang mga tinon-an gipanggutom, ug nagsugod sila sa pagpangutlo ug mga uhay, ug nangaon. 2Apan ang mga Fariseo, sa nakakita sila niini, miingon kaniya: Tan-awa, ang imong mga tinon-an nagabuhat sa supak sa Kasugoan nga pagabuhaton sa usa ka adlaw nga igpapahulay. 3Apan siya miingon kanila: Wala ba ninyo hibasahi ang gibuhat ni David sa gigutum siya ug ang mga kauban niya; 4Naunsa nga misulod siya sa balay sa Dios, ug mikaon sa mga tinapay nga gibutang sa atubangan sa Dios, nga supak man sa Kasugoan ang pagkaon niadto, bisan sa kauban niya, kondili sa mga sacerdote lamang? 5Kun, wala ba ninyo hibasahi sa Kasugoan, nga sa adlaw nga igpapahulay ang mga sacerdote sa templo nagapasipala sa adlaw nga igpapahulay ug wala sila makasala? 6Apan nag-ingon ako kaninyo, usa nga labaw pa ka daku kay sa templo ania dinhi. 7Apan kong hingbaloan pa ninyo ang kahulogan niini: Ang gitinguha ko kalooy, ug dili halad; dili unta mahukman ninyo ang mga walay sala. 8Kay ang Anak sa tawo mao ang Ginoo sa adlaw nga igpapahulay. 9Ug sa migikan didto, misulod siya sa sinagoga nila. 10Ug ania karon, may usa ka lalake didto nga may kuyos nga kamot. Ug aron ilang ikasumbong siya, ilang gipangutana siya sa pag-ingon: Gitugot ba ang pagtambal sa adlaw nga igpapahulay? 11Ug siya miingon kanila: Kinsang tawohana diha kaninyo nga adunay usa lamang ka carnero, ug kong kini mahulog sa usa ka gahong sa adlaw nga igpapahulay, dili ba kini niya kuptan ug kuhaon? 12Nan, daw unsa pa kamahal ang usa ka tawo kay sa usa ka carnero! Tungod niana, makatarunganon ang pagbuhat sa maayo sa adlaw nga igpapahulay. 13Unya miingon siya sa tawo: Tuy-ora ang imong kamot! Ug gituy-od niya, ug hing-ulian kini ingon na sa usa. 14Apan minggula ang mga Fariseo ug nagsabutsabut sila batok kaniya kong unsaon sa paglaglag kaniya. 15Apan sa hingbaloan kini ni Jesus, mibiya siya didto. Ug daghan ang minunot kaniya ug ginaayo niya ang tanan. 16Ug iyang gitugon sila nga dili nila igapaila siya, 17Aron matuman ang ginasulti pinaagi kang Isaias nga manalagna nga nag-ingon. 18Ania karon, ang akong ulipon nga akong pinili, ang akong hinigugma nga ginakalipayan sa akong kalag; igabutang ko kaniya ang akong Espiritu, ug siya magamantala sa paghukom sa mga Gentil. 19Dili siya magapakiglalis, dili siya magasinggit, ug bisan kinsa walay makadungog sa iyang tingog sa mga dalan. 20Ang bagakay nga basag dili niya pagabalion; ug ang pabilo nga nagaaso dili niya pagapalungon hangtud dad-on niya ang paghukom ngadto sa pagdaug. 21Ug sa iyang ngalan magalaum ang mga Gentil. 22Unya gidala kaniya ang usa ka hingyawaan, buta ug amang, ug iyang giayo siya, sa pagkaagi nga ang buta ug amang nakasulti ug nakakita. 23Ug ang tanang mga tawo nanghibulong ug nanag-ingon: Mao ba kaha kini ang Anak ni David? 24Apan ang mga Fariseo, sa pagkadungog nila, nanag-ingon: Kini dili makahingilin sa mga yawa kondili pa tungod kang beelzebub, ang principe sa mga yawa. 25Ug kay hingbaloan ni Jesus ang ilang mga hunahuna, miingon siya kanila: Tanang gingharian nga nabahin batok sa iyang kaugalingon malaglag; ug tanan nga lungsod kun balay nga nabahin batok sa iyang kaugalingon dili molungtad. 26Ug kong si satanas nagahingilin kang satanas nabahin siya batok sa iyang kaugalingon; busa unsaon paglungtad sa iyang gingharian? 27Ug kong ako, tungod kang beelzebub, nagahingilin sa mga yawa, tungod ba kang kinsa ang inyong mga anak nagahingilin kanila? Busa sila mamao ang inyong mga maghuhukom. 28Apan kong ako tungod sa Espiritu sa Dios nagahingilin sa mga yawa, matuod gayud nga ang gingharian sa Dios miabut na kaninyo. 29Kun unsaon man sa tawo pagsulod sa balay sa kusgan aron pag-agaw sa iyang mga butang kong dili una niya gapuson ang kusgan? Ug unya ugaling pagakawatan ang iyang balay. 30Ang wala magauban kanako, batok siya kanako, ug ang dili makig-ipon kanako, magapatibulaag. 31Tungod niini nagaingon ako kaninyo: Ang tanang sala ug pasipala pagapasayloon alang sa mga tawo: apan ang pasipala batok sa Espiritu dili pagapasayloon. 32Ug bisan kinsa nga magapamulong sa usa ka pulong batok sa Anak sa tawo, arang siya mapasaylo; apan bisan kinsa nga magapamulong batok sa Espiritu Santo dili siya arang mapasaylo, bisan niini nga panahon sa kalibutan, bisan niadtong palaabuton. 33Usa lang ning duha, buhatong maayo ang kahoy, ug ang iyang bunga maayo; kun buhatong dautan ang kahoy, ug ang iyang bunga dautan; kay ang kahoy ginaila tungod sa iyang bunga. 34Mga kaliwat sa mga bitin nga malala! Unsaon ninyo, ingon nga kamo mga dautan, pagsulti sa mga butang maayo? Kay sa kadagaya sa kasing-kasing nagasulti ang baba. 35Ang tawong maayo, gikan sa iyang maayong bahandi nagakuha ug mga maayong butang; ug ang tawong dautan, gikan sa iyang dautang bahandi nagakuha ug dautang mga butang. 36Ug nagaingon ako kaninyo nga sa tanang pulong walay pulos nga ginapamulong sa mga tawo, magahatag sila ug husay sa adlaw sa paghukom. 37Kay tungod sa imong mga pulong pagapakamatarungon ka, ug tungod sa imong mga pulong pagahukman ka sa silot. 38Unya mingtubag kaniya ang uban sa mga escriba ug sa mga Fariseo sa pag-ingon: Magtutudlo, buot unta kami motan-aw ug usa ka ilhanan gikan kanimo. 39Apan siya mitubag ug miingon kanila: Usa ka kaliwatan nga dautan ug mananapaw nagapangita ug ilhanan; ug walay ilhanan nga igahatag kaniya, kondili ang ilhanan ni Jonas ang manalagna. 40Kay ingon nga si Jonas didto sa tiyan sa dakung isda sa tolo ka adlaw ug tolo ka gabii: sa maong pagkaagi, ang Anak sa tawo magapabilin sa kahiladman sa yuta tolo ka adlaw ug tolo ka gabii. 41Ang mga tawo sa Ninive motindog sa adlaw sa paghukom kauban niini nga kaliwatan, ug managhukom niini sa silot, kay nanaghinulsol sila tungod sa pagwali ni Jonas; ug ania karon adunay usa dinhi nga labaw pa kay kang Jonas! 42Ang reina sa Habagatan motindog sa adlaw sa paghukom kauban niini nga kaliwatan, ug magahukom niini sa silot; kay mianhi siya gikan sa mga kinatumyan sa yuta aron sa pagpatalinghug sa kaalam ni Salomon: ug ania karon, adunay usa nga labaw pa kay kang Salomon nga ania karon dinhi! 43Apan kong ang espiritu nga mahugaw nakagula na sa tawo, nagasuroy sa mga dapit nga mamala sa pagpangita ug pahulay, ug wala makakaplag. 44Unya siya nagaingon: Magabalik ako sa akong balay nga akong gigikanan: ug sa miabut, hikaplagan niya nga wala na pagapuy-i, sinilhigan ug dinayandayanan. 45Unya moadto siya, ug magadala ug laing pito ka espiritu nga mga labi pang dautan kay kaniya, ug mosulod ug mopuyo sila didto; ug ang kaulahian niadtong tawohana magadautan nga labi pa kay sa una. Mao usab ang mahatabo niining dautan nga kaliwatan. 46Ug samtang nagasulti pa siya sa katawohan ania karon, ang iyang inahan ug ang iyang mga igsoon didto sa gawas nagapaninguha sa pagpakigsulti kaniya. 47Ug may usa nga miingon kaniya: Ania karon, ang imong inahan ug ang imong mga igsoon atua sa gawas naninguha sa pagpakigsulti kanimo. 48Apan siya sa mitubag miingon sa nagsulti kaniya: Kinsa ba ang akong inahan, ug kinsa ba ang akong mga igsoon? 49Ug sa gituy-od ang iyang kamot ngadto sa iyang mga tinon-an, nag-ingon: Ania karon ang akong inahan ug ang akong mga igsoon. 50Kay bisan kinsa nga magabuhat sa kabubut-on sa akong Amahan nga atua sa langit, siya mao ang akong igsoon nga lalake ug akong igsoon nga babaye, ug akong inahan.


text: 1Karon may hataas nga gubat sa taliwala sa balay ni Saul ug sa balay ni David: ug si David nag-anam ug kalig-on, apan ang balay ni Saul nag-anam ug kahuyang. 2Ug kang David nangatawo ang mga anak nga lalake didto sa Hebron: ug ang iyang kamagulangan mao si Amnon, kang Ahinoam, ang Jezreelhanon; 3Ug ang iyang ikaduha, mao si Chileab, kang Abigail, ang asawa ni Nabal, ang Carmelohanon; ug ang ikatolo, mao si Absalom, ang anak nga lalake ni Maacha, ang anak nga babaye ni Talmai, hari sa Gessur; 4Ug ang ikaupat mao si Adonias, ang anak nga lalake ni Haggith; ug ang ikalima, mao si Saphatias, ang anak nga lalake ni Abital; 5Ug ang ikaunom, mao si Jetream kang Egla, asawa ni David. Kini maoy nangatawo kang David didto sa Hebron. 6Ug nahitabo nga samtang may gubat pa sa taliwala sa balay ni Saul ug sa balay ni David, nga si Abner nagpalig-on sa iyang kaugalingon sa balay ni Saul. 7Karon si Saul may usa ka puyopuyo kinsang ngalan mao si Rispa, ang anak nga babaye ni Aja; ug si Is-boseth miingon kang Abner: Nganong misulod ka sa puyopuyo sa akong amahan? 8Unya si Abner nasuko kaayo tungod sa mga pulong ni Is-boseth, ug miingon: Usa ba ako ka ulo sa iro nga sakup sa Juda? Niining adlawa nagpakita ba ako ug kalolot ngadto sa balay ni Saul ang imong amahan, ngadto sa iyang mga kaigsoonan, ug sa iyang mga kahigalaan, ug wala magtugyan kanimo ngadto sa kamot ni David; ug unya ikaw nagapasangil kanako niining adlawa sa usa ka sala mahitungod niining babayehana. 9Ang Dios nagahimo sa ingon kang Abner ug labi pa gayud, kong ingon sa gipanumpa ni Jehova kang David, ako dili magabuhat sa ingon niana kaniya. 10Sa pagbalhin sa gingharian gikan sa balay ni Saul, ug sa pagpatindog sa trono ni David sa ibabaw sa Israel, ug sa ibabaw sa Juda sukad sa Dan, bisan pa ngadto sa Beer-seba. 11Ug siya wala makatubag kang Abner ug laing pulong, tungod kay siya nahadlok kaniya. 12Ug si Abner nagpadala ug sulogoon ngadto kang David mahitungod kaniya, nga nagaingon: Kang kinsa ba ang yuta? Nagaingon usab : Himoa ang imong pakigsaad uban kanako, ug, ania karon, ang akong kamot magauban kanimo, sa pagpahiuli sa tibook Israel nganha kanimo. 13Ug siya miingon: Maayo; ako magahimog pakigsaad uban kanimo; apan usa ka butang ang akong kinahanglanon gikan kanimo: mao kini, nga ikaw dili makakita sa akong nawong, gawas kong ikaw magdala pag-una kang Michal, ang anak nga babaye ni Saul, sa diha nga ikaw moanhi sa pagtan-aw sa akong nawong. 14Ug si David nagpadala ug mga sulogoon ngadto kang Is-boseth, ang anak nga lalake ni Saul, nga nagaingon: Iuli mo kanako ang akong asawa nga si Michal, nga naasawa ko tungod sa usa ka gatus ka yamis sa mga Filistehanon. 15Ug si Is-boseth nagpadala ug nagkuha kaniya gikan sa iyang bana, bisan gikan kang Paltiel, ang anak nga lalake ni Lais. 16Ug ang iyang bana mikuyog kaniya, nga nagahilak sa diha nga siya nagalakaw, ug minunot kaniya ngadto sa Bahurim. Unya miingon si Abner kaniya: Lakaw, pauli; ug siya mipauli. 17Ug si Abner may pagpakig-hibaloanay uban sa mga anciano sa Israel, nga nagaingon: Sa panahon nga miagi, kamo nanagpangita kang David aron magahari sa ibabaw kaninyo; 18Busa karon buhata kini; kay si Jehova namulong mahitungod kang David nga nagaingon: Pinaagi sa kamot sa akong sulogoon nga si David, pagaluwason ko ang akong katawohan nga Israel gikan sa kamot sa mga Filistehanon, ug gikan sa kamot sa tanan nilang mga kaaway. 19Ug si Abner usab misulti sa mga igdulungog ni Benjamin; ug si Abner miadto usab sa pagsulti sa mga igdulungog ni David sa Hebron sa tanan nga daw maayo sa Israel, ug sa tibook balay ni Benjamin. 20Busa si Abner miadto kang David didto sa Hebron, ug kaluhaan ka tawo uban kaniya. Ug si David naghimo ug usa ka kombira alang kang Abner ug sa mga tawo nga uban kaniya. 21Ug si Abner miingon kang David: Ako motindog ug moadto, ug magatapok sa tibook Israel ngadto sa akong ginoong hari, aron maghimo sila ug usa ka pakigsaad uban kanimo, ug nga ikaw magahari kanilang tanan sumala sa tuyo sa imong kalag. Ug si David nagpalakaw kang Abner; ug siya milakaw sa pakigdait. 22Ug, ania karon, ang mga sulogoon ni David ug si Joab nangabut gikan sa pagpanulong; ug nakadala ug usa ka dakung sinakmit uban kanila: Apan si Abner wala mahiuban kang David didto sa Hebron; kay siya gipalakaw niya, ug siya milakaw sa pakigdait. 23Sa diha nga si Joab ug ang tanan nga panon sa kasundalohan nga uban kaniya nahiabut na, ilang gisuginlan si Joab, nga nagaingon: Si Abner, ang anak nga lalake ni Ner nahianhi sa hari, ug siya gipalakaw niya, ug siya milakaw sa pakigdait. 24Unya si Joab miadto sa hari, ug miingon: Unsay imong nabuhat? Ania karon, si Abner mianhi kanimo; nganong gipalakaw mo siya, ug siya nahalakaw na? 25Ikaw nahibalo kang Abner, ang anak nga lalake ni Ner, mga siya mianhi sa paglimbong kanimo, ug sa pagpakisayud sa imong pagula ug sa imong pagsulod, ug sa pagpakisayud sa tanan nga imong ginabuhat. 26Ug sa diha nga si Joab nahigula na gikan kang David, siya nagpadala ug mga sulogoon sa pagpaapas kang Abner, ug siya gidala nila sa pagbalik gikan sa atabay ni Sira: apan si David wala mahibalo niini. 27Ug sa diha nga si Abner gibalik sa Hebron, si Joab midala kaniya sa hilit ngadto sa kinataliwad-an sa ganghaan aron sa pagpakigsulti kaniya sa tago, ug gitigbas siya didto ug naigo sa iyang lawas, mao nga siya namatay, tungod sa dugo sa iyang igsoon nga lalake nga si Asael. 28Ug sa human niini sa diha nga si David nakadungog niini, siya miingon: Ako ug ang akong gingharian walay sala sa atubangan ni Jehova sa walay katapusan sa dugo ni Abner, ang anak nga lalake ni Ner: 29Ipahulog kini sa ibabaw sa ulo ni Joab, ug sa ibabaw sa tanang balay sa iyang amahan; ug dili kawad-an ang balay ni Joab ug usa nga may nagapangagi, kun ang usa ka sanlabon, kun kadtong magaakbo sa sungkod, kun kadtong mapukan pinaagi sa pinuti, kun kadtong makulangan sa tinapay. 30Busa si Joab ug si Abisai, ang iyang igsoon nga lalake, mipatay kang Abner, tungod kay siya mipatay sa ilang igsoon nga lalake nga si Asael didto sa Gabaon sa panahon sa gubat. 31Ug si David miingon kang Joab, ug sa tibook katawohan nga diha uban kaniya: Panggisia ninyo ang inyong mga saput, ug managbakus kamo ug sako, ug managbalata kamo sa atubangan ni Abner. Ug ang hari nga si David minunot sa lungon. 32Ug ilang gilubong si Abner sa Hebron: ug ang hari mipatugbaw sa iyang tingog, ug mihilak siya didto sa lubong ni Abner; ug ang tibook katawohan minghilak. 33Ug ang hari nagbakho alang kang Abner, ug miingon: Mamatay ba si Abner sama sa kamatayon sa usa ka buang? 34Ang imong mga kamot wala gapusa, ni ibutang ang imong mga tiil sa mga talikala: Ingon sa usa ka tawo nga mahulog sa atubangan sa mga anak sa kadautan, sama niini nahulog usab ikaw. Ug ang tibook katawohan minghilak pag-usab mahitungod kaniya. 35Ug ang tibook katawohan mingadto sa paghimo nga mokaon si David ug tinapay samtang nga may adlaw pa; apan si David nanumpa, nga nagaingon: Oh Dios buhata ingon, ug labi pa, kong ako tumilaw ug tinapay, kun bisan unsa pa, hangtud nga ang adlaw mosalop. 36Ug ang tibook katawohan nanghibalo niini, ug kini nakalipay kanila; ingon nga bisan unsa ang ginabuhat sa hari nakalipay sa tibook katawohan. 37Busa ang tibook katawohan ug ang tibook Israel nanghibalo niadtong adlawa nga dili sa hari ang pagpatay kang Abner, ang anak nga lalake ni Ner. 38Ug ang hari miingon sa iyang mga sulogoon: Wala ba kamo manghibalo nga may usa ka principe ug usa ka dakung tawo nga napukan niining adlawa sa Israel? 39Ug ako niining adlawa maluya, bisan pa dinihog nga hari; ug kining mga tawo ang mga anak nga lalake ni Sarvia mga magahi kaayo alang kanako: si Jehova magabalus sa magbubuhat sa dautan sumala sa iyang pagkadautan.


text:
Quote:
whew. kaya nga comparing the foot traffic sa 2 ka malls kay murag dili man angay since ayala mall can be categorized as "high end" na mall and lahi pud ilang market league compared sa Robinsons though wala pako kasulod sa Rob gensan mao nga pardon me kung same sa Robinson Davao ang akong tan-aw sa Rob gensan nga with shops.. ug sa diha lang pud ko sa gawas nila na kaonan taman.
on the highlighted paragraph,
exagge ba jud ang tinubagan sa uban? dili man nimo kailangan isulti pa kay the way sa imong pahabol nimo nga post karon, naga andam naka pusporo para sindihan sa uban. no need naman na ug pwede naman deretsuhon na lng counter-an with more informative post para lang pud dili mahulog nga gyera nga debate pero nag kambyuay lang ug ideas. i do respect @MrPriceWatch opinion. ug naa pud ko respeto sa gensan people. ayaw lang pud kaayo i-exagg ug magcomment man galing mi diri. peace.
anyway, tga gensan ra pud na si shanz so i dont think gusto pud nya mag stir ug kagubot diri.


text:
Wikipedia:Talaan sa mga tawo
Kini ang talaan sa mga tawo nga may mga entrada dinhi sa Wikipedya. Ang mga ngalan gipasunod base sa alpabeto; ang apelyido ang unang gikonsidera.
Ang katuyoan niining maong pundok sa mga panid mao ang daling pagdumdom sa mga entrada sa Wikipedya kabahin sa usa ka personahe. Kining maong katuyoan ang naggiya sa organisasyon sa mga panid.
Bantayi nga ang Sinugboanong mga bersiyon sa mga ngalan ang gigamit sa pagpasunod, ug dili ang ilang tingali mas popular nga Iningles nga bersiyon.
Aron madumdom ang entrada sa usa ka tawo, adto sa panid nga naglakip sa iyang apelyido.
Mga sulod
Ang pagpasunod ning maong talaan[usba | edit source]
Sa pagpasunod ning maong talaan, gikonsidera ang mga komplikasyon nga repleksiyon sa nagkadaiyang paagi sa pagsulat sa ngalan, labi na sa mga ngalan nga naggikan sa ubang mga kultura ug mga panahon sa kasaysayan.
Ang mayoriya sa mga nalista dinhi giunhan ug gisundan sa mga tawo nga samag apelyido kanila, o sa mga tawo nga may apelyidong haduol sa iyang apelyido kon pasunoron pinasubay sa alpabeto.
Ang mga tawo nga naglakip sa "sa" sa ilang ngalan (pananglitan, "Felipe II sa Espanya") natala duol sa mga tawo nga sama kanilag unang ngalan (busa "Felipe I sa Espanya", "Felipe II sa Espanya", "Felipe III sa Espanya"). Sila didto usab ibutang kuyog sa mga tawo kansang apelyido sama sa unang ngalan.
Ang mga letra nga haduol sa usa sa 26 ka letra sa alpetong Sinugboanon (pananglitan 'Ä') giisip nga sama sa letra nga sila kapareha (niining kasoha, 'A'). Ang mga letrang 'ð' ug 'þ' giisip nga "th". Ang mga ngalan nga naglakip ning maong mga letra mahimong itala ginamit ang langyawng letra, ginamit ang kaparehang letra sa Sinugboanon, o sa duha ka panitik.
Istruktura ning maong mga panid[usba | edit source]
Gikan niining maong panid ("Talaan sa mga tawo"), may mga subpages alang sa matag letra sa alpabeto ("Talaan sa mga tawo/A", "Talaan sa mga tawo/B", ubp.). Ang maong mga subpages nagtala sa aktuwal nga mga panid nga nagtala sa mga ngalan. Pananglitan, ang Talaan sa mga tawo/A nagtala sa Talaan sa mga tawo/Aa. Ang panid nga "Talaan sa mga tawo/Aa" maoy aktuwal nga nagtala sa mga ngalang "Aa, Abraham Jacob van der", "Aa, Petrus van der", "Aa, Philips van der", ubp.
may template usab sa matag letra sa alpabeto ("talaan-sa-mga-tawo-a", "talaan-sa-mga-tawo-b", ubp.). Ang maong mga template ilakip sa tanang panid ubos sa usa ka letra sa alpabeto: ang "Talaan sa mga tawo/Aa" maglakip sa "talaan-sa-mga-tawo-a", ang "Talaan sa mga tawo/Ba" maglakip sa "talaan-sa-mga-tawo-b", ubp. Ang sulod sa maong mga template mga link ngadto sa mga subpages.
Desinyo sa mga talaan[usba | edit source]
Ang matag subpage nga talaan sa ngalan kinahanglang imentinar sa usa ka gitas-ong husto lang: dili sad kaayo mubo, apan dili usab kaayo taas. Ang katuyoang daling pagdumdom sa entrada kinahanglang maoy angayng kanunayng hunahunaon ni bisan kinsa nga buot mousab sa mga subpage.
Ang gidaghanon sa mga tawo nga matala sa usa ka subpage kinahanglang dili mokubos sa 40 apan dili usab molapas sa 60. Ang matag napulo ka ngalan kinahanglang ipundok ug ibutang sa usa ka seksiyon; ang titulo sa seksiyon mao ang unang ngalan sa napulo.
Kon nagpuno o nagkuha ka og usa o duha ka ngalan lang, mahimong dili mo kaayo bantayan nga ang matag seksiyon magpabiling may napulo ka ngalan. Apan kon may nakit-an kang panid nga angayan na gayong usbon, palihog tagai kinig oras.
Kon ang usa ka panid molapas na sa 60 ka ngalan, bahina kini sa duha. Hinumdomi nga ang ubos nga tunga gayod ang angay nimong ibalhin og panid; ipabilin ang ibabaw nga tunga.
Nganli niining paagiha ang bag-ong panid:
- Ipha kon pila ka letra ang titulo sa subpage diin gikan ang ibalhin mong teksto. Pananglitan gikan sa "Talaan sa mga tawo/Aa", busa duha ka letra ang titulo sa subpage (ang titulo sa subpage "Aa", dili "Talaan sa mga tawo/Aa": ang naulahing porma nagpasabot lang nga ang "Aa" subpage sa "Talaan sa mga tawo").
- Tan-awa ang apelyido sa unang ngalan sa bag-ong panid. Pananglitan, "Aaron".
- Pag-ihap og samang gidaghanon sa letra nga imong naihap sa (1) gikan sa apelyido sa unang ngalan sa bag-ong panid. Sa atong pananglitan, ang titulo sa subpage may duha ka letra, ug ang unang duha ka letra sa "Aaron" mao ang "Aa".
- Kon managsama ang resulta nga imong nakuha sa (3), pun-i og usa ka letra gikan sa apelyido sa unang ngalan sa bag-ong panid. Kini ang bag-ong titulo sa panid. (Sa atong pananglitan, "Aar".)
Pagpuno og ngalan[usba | edit source]
Kon magpuno ka og ngalan, pangitaa ang labing ulahing panid (sumala sa alpabeto) diin ang apelyido sa unang natalang ngalan nag-una sa alpabeto tandi sa apelyido sa imong gipuno. Pananglitan, buot mong ipuno si Johannes Aavik (usa ka linggwistang Estonian). Pananglitan may duha ka panid kansang mga apelyido nga nag-una sa talaan nag-una sa alpabeto sa imong kinahanglang ipuno: "Talaan sa mga tawo/Aa" (ang nag-una si Abraham Jacob van der Aa, usa ka magsusulat nga Dutch) ug "Talaan sa mga tawo/Aar" (ang nag-una si Aaron of Lincoln, usa ka bangkero sa Inglatera). Tinuod nga mas parehong nag-una kining duha ka apelyido ikompara sa "Aavik", apan tungod kay naulahi ang "Talaan sa mga tawo/Aar" kay sa "Talaan sa mga tawo/Aa", kini maoy angay mong butangan sa imong ipuno.
Mahimo mong ipuno ang ngalan sa usa ka tawo bisan kon wala pa masulat ang iyang artikulo, apan among gipaabot nga imo kining sulaton. Kon ang buot mo mao ang paghangyo sa usa ka artikulo kabahin sa usa ka tawo, adto sa Wikipedia:Mga gihangyong artikulo.
Sa pagpuno mo sa ngalan, ayaw kalimot paglakip ning batakang mga impormasyon: ngalan (siyempre), tuig nga natawhan (kon imong nahibaw-an), tuig nga namatyan (kon imong nahibaw-an), nasyonalidad o pundok sa katawhan diin siya mahisakop (Pilipino, Sugboanon, Muslim) ug ang iyang trabaho o ang natad diin siya nahimong ilado (magsusulat, kritiko). Kinahanglang ang ngalan maglakip gayod bisan sa ulahing duha ka impormasyon lang.
Ang mga tuig natawhan/namatyan nga ibutang mo sa talaan dili angayng himoag link ngadto sa panid sa maong tuig (ayaw butangi og [[ ug ]] ang taliwala sa tuig.


text:
Kapitulo 32
Si Alma nagtudlo sa mga kabus kansang mga kasakit mao ang nakahimo kanila nga mapainubsanon—Ang hugot nga pagtuo mao ang usa ka paglaum niana nga dili makita diin tinuod—Si Alma nagpamatuod nga ang mga anghel nangalagad sa mga lalaki, sa mga babaye, ug sa mga bata—Si Alma nagtandi sa pulong ngadto sa usa ka binhi—Kini kinahanglan gayud itanom ug alimahan—Unya kini motubo ngadto sa usa ka kahoy gikan diin ang bunga sa kinabuhi nga dayon pagapu-puon. Mga 74 b.c.
1 Ug nahinabo nga sila nanglakaw, ug misugod sa pagsangyaw sa pulong sa Dios ngadto sa mga katawhan, misulod ngadto sa ilang mga sinagoga, ug ngadto sa ilang mga balay; oo, ug gani sila misangyaw sa pulong diha sa ilang mga dalan.
2 Ug nahinabo nga human sa ilang daghan nga paghago taliwala kanila, sila misugod sa pag-angkon og kalampusan taliwala sa kabus nga hut-ong sa mga katawhan; kay tan-awa, sila gisalikway gikan sa mga sinagoga tungod sa ka kabus sa ilang panaput—
3 Busa sila wala tugoti sa pagsulod sa ilang mga sinagoga aron sa pagsimba sa Dios, ingon nga giisip nga kahugawan; busa sila mga kabus, oo, sila giisip sa ilang kaigsoonan nga sama sa lawog; busa sila mga kabus sa mga butang nga kalibutanon; ug usab sila mga kabus sa kasingkasing.
4 Karon, samtang si Alma nagtudlo ug namulong ngadto sa mga katawhan diha sa bungtod sa Onidah, dihay miabut nga dako nga pundok sa mga katawhan ngadto kaniya, kinsa mao sila nga atong gihisgutan, kinsa mga kabus sa kasingkasing, tungod sa ilang kawad-on sa mga butang sa kalibutan.
5 Ug sila miduol ngadto kang Alma; ug ang usa kinsa ang nag-una taliwala kanila miingon ngadto kaniya: Tan-awa, unsa ang buhaton niining akong mga kaigsoonan, kay sila tinamay sa tanan nga mga tawo tungod sa ilang kawad-on, oo, ug labi na sa among mga pari; kay sila misalikway kanamo gikan sa among mga sinagoga diin kami naghago pag-ayo sa pagtukod uban sa among mga kaugalingon nga mga kamot; ug sila misalikway kanamo tungod sa among hilabihan nga ka kabus; ug kami walay dapit sa pagsimba sa among Dios; ug tan-awa, unsa ang among buhaton
6 Ug karon sa diha nga si Alma nakadungog niini, siya mipaatubang kaniya, ang iyang nawong diha gayud sa atubangan kaniya; ug siya nakakita sa dako nga hingpit nga kalipay; kay siya nakakita nga ang ilang mga kasakit sa tinuod nakapahimo nga mapainubsanon kanila, ug nga sila diha sa pagpangandam sa pagpamati sa pulong.
7 Busa siya wala na modugang og sulti ngadto sa uban nga pundok sa mga katawhan; apan siya mipatuy-od sa iyang kamot, ug misinggit ngadto kanila kinsa siya nakakita, kinsa tinuod nga mahinulsulon, ug miingon ngadto kanila:
8 Ako nakakita nga kamo mga mapainubsanon sa kasingkasing; ug kon mao mga bulahan kamo.
9 Tan-awa ang inyong igsoon miingon, Unsa ang among buhaton?—kay kami gisalikway gikan sa among mga sinagoga, nga kami dili makasimba sa among Dios.
10 Tan-awa ako moingon nganha kaninyo, kamo nagdahum ba nga kamo dili makasimba sa Dios gawas kini sa inyong mga sinagoga lamang
11 Ug dugang pa, ako mangutana, kamo nagdahum ba nga kamo kinahanglan mosimba sa Dios sa makausa lamang sa usa ka semana
12 Ako moingon nganha kaninyo, kini maayo pa nga kamo isalikway sa inyong mga sinagoga, nga kamo mahimo nga mapainubsanon, ug nga kamo makakat-on og kaalam; kay kini gikinahanglan nga kamo kinahanglan makakat-on og kaalam; kay tungod kamo gisalikway, nga kamo gibiay-biay sa inyong mga kaigsoonan tungod sa inyong hilabihan ka kabus, nga kamo gidala sa pagpaubos sa kasingkasing; tungod kay kamo gikinahanglan madala aron magpaubos.
13 Ug karon, tungod kay kamo napugos sa pagpaubos, bulahan kamo; kay ang tawo usahay, kon siya mapugos sa pagpaubos, modangop sa paghinulsol; ug karon sa pagkatinuod, si bisan kinsa ang maghinulsol makakaplag sa kalooy; ug siya nga makakaplag sa kalooy ug molahutay sa katapusan ang mao maluwas.
14 Ug karon, ingon nga ako miingon nganha kaninyo, nga tungod kay kamo napugos sa pagpaubos mga bulahan kamo, wala ba kamo magdahum nga sila labaw pa nga bulahan kinsa tinuod nga nagpaubos sa ilang mga kaugalingon tungod sa pulong
15 Oo, siya nga tinuod nga nagpaubos sa iyang kaugalingon, ug naghinulsol sa iyang mga sala, ug molahutay hangtud sa katapusan, ang mao pagapanalanginan—oo, labaw nga mapanalanginan kay kanila kinsa napugos sa pagpaubos tungod sa hilabihan nga ka kabus.
16 Busa, bulahan sila kinsa magpaubos sa ilang mga kaugalingon nga wala pugsa sa pagpaubos; o hinoon, sa lain nga pagkasulti, bulahan siya nga mituo sa pulong sa Dios, ug gibunyagan nga walay kagahi sa kasingkasing, oo, wala madala sa kasayuran sa pulong, o gani wala pugsa nga masayud, sa wala pa sila motuo.
17 Oo, adunay daghan kinsa miingon: Kon ikaw mopakita kanamo og usa ka timailhan gikan sa langit, dan kami mahibalo sa tinuod; human niana kami motuo.
18 Karon ako mangutana, mao ba kini ang hugot nga pagtuo? Tan-awa, ako moingon nganha kaninyo, Dili; kay kon ang usa ka tawo nasayud sa usa ka butang siya dili kinahanglan nga motuo, kay siya nasayud niini.
19 Ug karon, unsa ka labaw nga tinunglo siya nga nasayud sa kabubut-on sa Dios ug wala mosunod niini, kay kaniya nga mituo lamang, o lamang adunay hinungdan sa pagtuo, ug nahulog ngadto sa kalapasan
20 Karon niini nga butang kamo gayud mohukom. Tan-awa, ako moingon nganha kaninyo, nga anaa sa usa ka kamot ingon man nga anaa sa lain; ug kini mao ngadto sa matag tawo sumala sa iyang buhat.
21 Ug karon ingon nga ako miingon mahitungod sa hugot nga pagtuo—ang hugot nga pagtuo dili ang pagbaton sa hingpit nga kasayuran sa mga butang; busa kon kamo adunay hugot nga pagtuo kamo molaum sa mga butang diin dili makita, diin mga tinuod.
22 Ug karon, tan-awa, ako moingon nganha kaninyo, ug ako manghinaut nga kamo kinahanglan mahinumdom, nga ang Dios maloloy-on ngadto sa tanan kinsa mituo diha sa iyang ngalan; busa siya nagtinguha, sa unang bahin, nga kamo kinahanglan motuo, oo, bisan sa iyang pulong.
23 Ug karon, siya mihatag sa iyang pulong pinaagi sa mga anghel ngadto sa mga tawo, oo, dili lamang ngadto sa mga lalaki apan sa mga babaye usab. Karon kini dili mao ang tanan; mga gagmay nga bata usab adunay mga pulong nga gihatag ngadto kanila sa daghan nga mga higayon, diin milibug sa mga maalamon ug sa mga makinaadmanon.
24 Ug karon, akong hinigugma nga mga kaigsoonan, ingon nga kamo nagtinguha nga masayud kanako unsa ang inyong buhaton tungod kay kamo gisakit ug gisalikway–-karon ako wala magtinguha nga kamo magdahum nga ako nagpasabut nga mohukom lamang kaninyo sumala niana hain ang tinuod—
25 Kay ako wala magpasabut nga kamong tanan napugos sa pagpaubos sa inyong mga kaugalingon; kay ako sa pagkatinuod motuo nga adunay uban taliwala kaninyo nga mopaubos sa ilang mga kaugalingon, pahimoa sila diha sa bisan unsa nga kahimtang nga sila makahimo.
26 Karon, ingon nga ako miingon mahitungod sa hugot nga pagtuo—nga kini dili usa ka hingpit nga kasayuran—bisan ingon sa akong mga pulong. Kamo dili masayud sa ilang ka tinuod sa sinugdanan, ngadto sa kahingpitan, bisan unsa nga molabaw pa kay sa hugot nga pagtuo mao ang usa ka hingpit nga kasayuran.
27 Apan tan-awa, kon kamo mopukaw ug modasig sa inyong mga galamhan, bisan ngadto sa pagsulay sa akong mga pulong, ug pagbansay sa usa ka tipik sa hugot nga pagtuo, oo, bisan kamo kutob ra sa pagtinguha sa pagtuo, tugoti kini nga tinguha nga molihok diha kaninyo, gani hangtud kamo motuo sa paagi nga kamo makahatag og luna alang sa usa ka bahin sa akong mga pulong.
28 Karon, kita motandi sa pulong ngadto sa usa ka binhi. Karon, kon kamo mohatag og luna, nga ang usa ka binhi mahimo nga matanom diha sa inyong kasingkasing, tan-awa, kon kini usa ka tinuod nga binhi, o usa ka maayo nga binhi, kon kamo dili molabay niini pinaagi sa inyong pagkawalay pagtuo, nga kamo mobatok sa Espiritu sa Ginoo, tan-awa, kini mosugod sa pagtubo diha sulod sa inyong mga dughan; ug kon kamo makamatikod niining nagtubo nga mga tinguha, kamo magsugod pag-ingon diha sa inyong kaugalingon—Kini kinahanglan nga usa ka maayo nga binhi, o nga ang pulong maayo, kay kini misugod pagpadako sa akong kalag; oo, kini misugod sa pagdan-ag sa akong salabutan, oo, kini misugod sa pagkaanindot ngari kanako.
29 Karon tan-awa, dili ba kini makadugang sa inyong hugot nga pagtuo? Ako moingon nganha kaninyo, Oo; bisan pa niana wala kini molambo ngadto sa hingpit nga kasayuran.
30 Apan tan-awa, samtang ang binhi mibukad, ug migitib, ug misugod sa pagtubo, niana kamo makaingon nga ang binhi maayo; kay tan-awa kini mibukad, ug migitib, ug misugod sa pagtubo. Ug karon, tan-awa, dili ba kini makapalig-on sa inyong hugot nga pagtuo? Oo, kini makapalig-on sa inyong hugot nga pagtuo: Kay kamo makaingon nga ako nasayud nga kini usa ka maayo nga binhi; kay tan-awa kini migitib ug misugod pagtubo.
31 Ug karon, tan-awa, kamo makasiguro ba nga kini usa ka maayo nga binhi? Ako moingon nganha kaninyo, Oo; kay matag binhi mamunga ngadto sa iyang kaugalingon nga panagway.
32 Busa, kon ang usa ka binhi motubo kini maayo, apan kon kini dili motubo, tan-awa kini dili maayo, busa kini ilabay.
33 Ug karon, tan-awa, tungod kay kamo nakasulay sa pagsusi, ug mitanom sa binhi, ug kini mibukad ug migitib, ug misugod pagtubo, kamo kinahanglan nga masayud nga ang binhi maayo.
34 Ug karon, tan-awa, hingpit ba ang inyong kasayuran? Oo, ang inyong kasayuran hingpit niana nga butang, ug ang inyong hugot nga pagtuo nahikatulog; ug kini tungod kay kamo nasayud, kay kamo nasayud nga ang pulong mipadako sa inyong mga kalag, ug kamo usab nasayud nga kini migitib na, nga ang inyong pagsabut misugod na pagdan-ag, ug ang inyong salabutan misugod paglambo.
35 O unya, dili ba kini matuod? Ako moingon nganha kaninyo, Oo, tungod kay kini mao ang kahayag; ug kon unsa ang may kahayag, kini maayo, tungod kay kini masabtan, busa kamo kinahanglan masayud nga kini maayo; ug karon tan-awa, human kamo makatagamtam niini nga kahayag ang inyong kasayuran hingpit na ba
36 Tan-awa ako moingon nganha kaninyo, Dili; ni kamo mobiya sa inyong hugot nga pagtuo, kay kamo lamang mibansay sa inyong hugot nga pagtuo diha sa pagtanom sa binhi nga kamo unta mosulay sa pag-usisa aron masayud kon ang binhi maayo.
37 Ug tan-awa, samtang ang kahoy misugod na pagtubo, kamo moingon: Kita moalima niini uban ang dako nga pag-amping, nga kini mogamot, nga kini motubo, ug mohatag og bunga ngari kanato. Ug karon tan-awa, kon kamo moalima niini uban ang dako nga pag-amping kini mogamot, ug motubo, ug modala og bunga.
38 Apan kon kamo mopasagad sa kahoy, ug dili maghunahuna sa iyang pag-alima, tan-awa kini dili mogamot; ug kon ang kainit sa adlaw moabut ug mosunog niini, tungod kay kini walay gamut kini malawos, ug kamo moibut niini ug molabay.
39 Karon, kini dili tungod kay ang binhi dili maayo, ni tungod kay ang bunga niini dili maayo; apan kini tungod kay ang inyong yuta pansil, ug kamo dili moalima sa kahoy, busa kamo dili makapanag-iya sa bunga niini.
40 Ug sa ingon, kon kamo dili moalima sa pulong, naglantaw uban ang mata sa hugot nga pagtuo sa bunga niini, kamo dili makapu-pu sa bunga sa kahoy sa kinabuhi.
41 Apan kon kamo moalima sa pulong, oo, moalima sa kahoy samtang kini misugod pagtubo, pinaagi sa inyong hugot nga pagtuo uban sa dako nga kakugi, ug uban sa pailub, naglantaw sa bunga niini, kini mogamot, ug tan-awa kini mahimo nga usa ka kahoy magtubo ngadto sa kinabuhi nga walay katapusan.
42 Ug tungod sa inyong kakugi ug sa inyong hugot nga pagtuo ug sa inyong pailub uban ang pulong sa pag-alima niini, nga kini mogamot diha kaninyo, tan-awa, dili madugay kamo mopu-pu sa bunga niini, diin bililhon kaayo, diin tam-is labaw sa tanan nga tam-is, ug diin puti labaw sa tanan nga puti, oo, ug putli labaw sa tanan nga putli; ug kamo mokaon sa bunga niini gani hangtud kamo mabusog, nga kamo dili na gutumon, ni kamo uhawon.
43 Busa, akong mga kaigsoonan, kamo moani sa mga ganti sa inyong hugot nga pagtuo, ug sa inyong kakugi, ug sa pailub, ug sa pagkamainantuson, magpaabut sa kahoy nga mamunga nganha kaninyo.


text: 1Kay atong hingbaloan, nga kong ang balay nga yutan-on nga atong balongbalong, mabungkag, kita may usa ka tinukod gikan sa Dios, usa ka balay nga dili binuhat sa kamot, balay nga walay katapusan sa mga langit. 2Kay sa pagkamatuod dinhi mini nagaagulo kita, nga nangandoy nga masul-oban kita sa atong puloy-anan nga gikan sa langit; 3Kong ugaling matuod nga nasul oban kita, dili kita hikaplagan nga mga hubo. 4Kay sa pagkamatuod kita nga ania niining balongbalong, nagaagulo, sanglit hingbug-atan kita; kay dili kita buot nga mahuboan, kondili nga masul-oban kita, aron ang pagka-may-kamatayon pagalamyon sa kinabuhi. 5Karon siya nga nagbuhat gayud kanato niini, mao ang Dios; nga naghatag kanato sa pasalig sa Espiritu. 6Busa sa nagasalig kita gihapon, ug sa hingbaloan kana samtang nagapuyo pa kita sa lawas, wala kita didto sa Ginoo, 7(Kay nagalakaw kita pinaagi sa pagtoo, dili pinaagi sa pagtan-aw). 8Kita may maayong pagsalig, naga-ingon ako, ug nahimuot hinoon nga mobiya sa lawas, ug mopuyo uban sa Ginoo. 9Busa usab naninguha kita nga bisan sa sulod, kun sa gawas sa lawas, magpahimuot kita kaniya. 10Kay kinahanglan kitang tanan igapahayag sa atubangan sa hukmanan ni Cristo, aron ang tagsatagsa makadawat sa mga butang nga nabuhat pinaagi sa lawas, sumala sa iyang paggawi kong maayo ba, kun dautan. 11Busa sa hingbaloan namo ang kahadlok sa Ginoo, ginalukmay namo ang mga tawo: apan kami nangahimong dayag sa Dios, ug ginalauman ko nga kami nangahimong dayag usab sulod sa inyong mga kaisipan. 12Wala kami magapakaayo pag-usab sa among kaugalingon kaninyo, kondili among ginahatag kaninyo ang higayon sa paghimaya alang kanamo, aron kamo adunay ikatubag niadtong mga nagahimaya sa ilang panagway, ug dili sa kasingkasing. 13Kay, kun kami nawad-an sa buot, kana alang sa himaya sa Dios; kun mga mabuot kami, kana alang kaninyo. 14Kay ang gugma ni Cristo nagapugos kanamo; kay nagahukom kami sa ingon niini: nga ang usa namatay alang sa tanan, busa ang tanan nangamatay. 15Ug siya namatay alang sa tanan, aron sila nga mga buhi dili na magkinabuhi alang sa ilang kaugalingon kondili alang niadtong namatay ug nabanhaw alang kanila. 16Busa, kutob karon kita walay bisan kinsa nga giila ingon sa unod; ug bisan si Cristo giila ta kaniadto ingon sa unod, apan karon dili na kita moila kaniya sa maong paagi. 17Busa kong bisan kinsa ang anaa kang Cristo, bag-o siya nga binuhat; ang mga butang nga daan nanagpangagi na; ania karon, sila nangabag-o. 18Apan ang tanang mga butang gikan sa Dios, nga mao ang nagpasig-uli kanato ngadto sa iyang kaugalingon pinaagi kang Cristo; ug naghatag kanato sa ministerio sa pagpasig-uli; 19Nga mao, nga ang Dios diha kang Cristo nga nagapasig-uli sa kalibutan ngadto sa iyang kaugalingon, nga wala niya pag-isipa ang ilang mga paglapas; ug gitugyan kanamo ang pulong sa pagpasig-uli. 20Busa, mga tinugyanan kami tungod kang Cristo, maingon nga ang Dios nagatambag pinaagi kanamo: Nagapangaliyupo kami kaninyo tungod kang Cristo, magpasig-uli kamo sa Dios. 21Siya nga wala makaila ug sala, gipakasalaan siya tungod kanato, aron kita diha kaniya mamahimong pagkamatarung sa Dios.


text:
Abel de Leon
Oslob, Cebu
GITAN-AW ni Mediong Rama ang kabayo ni Leon. Gisuhid pag-ayo. Usa ka dakong kabayo nga ang gihabugon saylo sa gitas-on sa kasagarang tawo. Limpyong tan-awon kay ang balhibo puti ug sinaw.
“Kon modagan nang kabayoa kusog pa sa kilat, Mediong.” Milingi si Mediong nakita niya si Henyo Gines sa iyang luyo nga nagpahiyom. “ Nya mokusog pa kini kon sakyan sa amo nga si Leon.”
Wa motingog nga mipahilayo sa kabayo si Mediong dihang nakita niya si Leon Villegas nga nanaog gikan sa itaas sa balay ni Lucio Herrera. Dugay nang nahuman ang miting sa mga dagko sa katipunero. Si Lucio nga mestiso Katsila mao ang mamahandi sa ilang pundok. Usa ka dakong magpapatigayon si Lucio sa Sugbo nga niabin sa mga katipunero, Sa dalan natagbuan niya sila si Eko Llamas, Kolas Godines ug Eking Lorega nga klarong di makatambong sa natakdang panagtagbo kay uwahi . Miigham si Eking. Nangutana si Kolas.
“Unsay gikasabutan, Diong, nus-a ang kumbati?”
“Magtagbo pa pag-usab nya sunod adlaw, tambong gyud mo.”
“Nya tuo ka na ron kang Leon Kilat?” Mipasimang si Eko.
Wa makatubag si Mediong kay naghagiyos ang kabayo ni Leon sa luyo; nag-angkas si Nong Luis Flores ang Pamuno sa kawsa. Mihunong si Leon. “Mga Senyores! Miting ta sunod adlaw! “ Mipasirit dayon si Leon ug misinggit si Nong Luis. “ Ayaw mog palta sa sunod miting!”
Sa naandan naniid siya pagka hapon sa mga sundawong Katsila sa Kota San Pedro dinhi sa Plaza Independencia (usa pa ka lapad nga kakahuyan sa una). Daghan ang nagpahayahay sa wanang dihang may tawo nga nakaila niya. “ Si Mediong Rama nga rebelde dakpa ninyo!”
Mibuak ang tingog sa tawo sa kahilom sa kahapunon. Nakalingi ang mga guardia civil sa unahan. Midagan siya ug gipabuthan makadaghan. Samtang siya gilutos kalit may miabot nga kabayo nga naghagiyos gisakdapan siya. “Gunit, Diong!” Misirit dayon ang kabayo ngadto sa kawalaan taliwa sa mga buto-buto.
Di niya makalimtan ang pagluwas ni Leon kaniya. Sa gabii sa Abril 2 kay kalihim sa kawsa, siya ang niuban kang Leon nga nahibaw-an nga usa diay ka Heneral sa Katipunan nga tinuod gipada ni Heneral Emelio Aguinaldo aron paglig-on sa katipunan dinhi sa Sugbo. Gitabangan niya si Leon alyas “Kilat” pag-apudpod sa gituohang mga anting-anting pagpanalipod aron di sila maigo sa mga bala sama sa mga vestidora nga may mga latin nga mga sipra ug mga panyong gamhanan.
Alas tres sa hapon sa Abril 3 nagsangka ang mga katipunero batok mga sundawong Katsila. Sa Guadalupe St. (karon Tres de Abril ). Ngilngig kaayo ang pinatyanay.
Nakita si Leon Kilat nga nanghabas sa mga sundawong Katsila sa iyang espadel sakay sa maorag naglupad niyang kabayong puti. Ningdaog ang mga katipunero. Duha ang namatay sa mga katipunero samtang daghan sa mga Katsila. Misinggit ang mga katipunero. “ Mabuhi si Heneral Leon Kilat! Mabuhi si Kabayong Puti!”
(Epilogo: Nakabawi ang mga Katsila pag-abot sa mga reinforcement gikan sa Iloilo ug Mindanao. Nanagan ang mga Katipunero ngadto sa bukiran sa Sudlon. Si Leon Kilat niikyas ngadto sa lungsod (karon siyudad na) sa Carcar. Niadtong higayuna ang Carcar diha sa kamot sa mga rebelde nga gipangulohan sa mga Regis ug Enriquez brothers. Apan didto gipatay si Heneral Leon Kilat sa mga Carcaranon nga nahadlok nga panimaslan sa mga Katsila. (KATAPUSAN)


text: 1Sa tapos sini nakita ko ang apat ka mga anghel nga nagatindog sa apat ka mga pamusod sang duta, nga nagapugong sang apat ka mga hangin sang duta, agod nga wala sing hangin nga maghuyop sa duta, ukon sa dagat ukon sa bisan ano nga kahoy. 2Kag nakita ko ang isa pa ka anghel nga nagakari gikan sa sidlangan nga may selyo sang Dios nga buhi. Gintawag niya sa mabaskog nga tingog ang apat ka mga anghel nga ginhatagan sang Dios sing gahom sa paghalit sang duta kag sang dagat. 3Ang anghel nagsiling, “Indi paghaliti ang duta, ukon ang dagat ukon ang mga kahoy, tubtob nga mamarkahan namon sang selyo ang mga agtang sang mga alagad sang aton Dios.” 4Kag ginsugiran ako sang kadamuon sadtong ginpangmarkahan sang selyo sang Dios sa ila mga agtang. Ang ila kadamuon, 144,000, halin sa tanan nga mga tribo sang Israel. 5May 12,000 gikan sa tribo ni Juda nga ginmarkahan sang selyo; 12,000 gikan sa tribo ni Ruben; 12,000 gikan sa tribo ni Gad; 612,000 gikan sa tribo ni Aser; 12,000 gikan sa tribo ni Neftali; 12,000 gikan sa tribo ni Manases; 712,000 gikan sa tribo ni Simeon; 12,000 gikan sa tribo ni Levi; 12,000 gikan sa tribo ni Isacar; 812,000 gikan sa tribo ni Zabulon; 12,000 gikan sa tribo ni Jose; kag 12,000 gikan sa tribo ni Benjamin. 9Sa tapos sini nagtan-aw ako, kag may madamo nga mga tawo, nga wala sing isa nga sarang makaisip sa ila. Nagikan sila sa tagsa ka rasa, tribo, pungsod, kag linggwahe, kag nagtindog sila sa atubangan sang trono kag sang Cordero. Nagabayu sila sing puti kag malaba, kag may mga palma sila nga ginauyatan. 10Nagsinggit sila sing mabaskog, “Ang amon kaluwasan nagagikan sa amon Dios, nga nagalingkod sa trono, kag gikan sa Cordero!” 11Ang tanan nga mga anghel nagtindog sa palibot sang trono, sang mga katigulangan kag sang apat ka buhi nga mga tinuga. Dayon nagluhod sila sa atubangan sang trono, kag nagsimba sa Dios, 12nga nagasiling, “Kabay pa! Ang pagdayaw, ang himaya, ang kaalam, ang mga pagpasalamat, ang kadungganan, ang gahom, kag ang kusog iya sang aton Dios sa walay katapusan! Kabay pa!” 13Ang isa sang mga katigulangan nagpamangkot sa akon, “Sin-o ina nga mga tawo nga nagabayu sing puti, kag diin bala sila maghalin?” 14Nagsabat ako, “Tiyoy, wala ako makahibalo. Ikaw ang nakahibalo.” Nagsiling sia sa akon, “Amo ini ang mga tawo nga nakaluwas sa daku nga paghingabot. Ginlabhan nila ang ila mga bayu kag ginpaputi nila sa dugo sang Cordero. 15Gani nagatindog sila sa atubangan sang trono sang Dios kag nagaalagad sa iya sa adlaw kag sa gab-i sa iya templo. Ang nagalingkod sa trono magaapin sa ila sang iya presensya. 16Indi na gid sila paggutomon ukon pag-uhawon. Indi na sila masunog sang adlaw ukon sang kasingkal sang init. 17Kay ang Cordero, nga yara sa tunga sang trono, amo ang ila manugbantay, kag magatuytoy sa ila sa mga tuboran sang tubig nga buhi, kag ang Dios magapahid sang tagsa ka tulo sang luha sa ila mga mata.”